hotchpotch/miracl-hf-unified huggingface dataset:
নওপুকুরিয়ার প্রত্নতাত্ত্বিক ধ্বংসাবশেষ
নওপুকুরিয়ার মূলত বিশাল আকৃতির কিছু জলাশয়ের নিয়ে গড়ে ওঠা প্রত্নতাত্ত্বিক স্থান যা বাংলাদেশের রাজশাহী বিভাগের জয়পুরহাট জেলার পাঁচবিবি উপজেলায় অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা
জয়পুরহাট জেলার পাঁচবিবি উপজেলার তুলসীগঙ্গা নদীর তীরে থেকে এক কিলোমিটার উত্তর-পশ্চিমে নওপুকুরিয়ার প্রত্নতাত্ত্বিক ধ্বংসাবশেষ প্রাচীন স্থাপনা অবস্থিত।
নওপুকুরিয়ার একটি প্রাচীন স্থপনা। এখানে নয়টির মত পুকুর আছে। আশেপাশে গাছ আছে ও বড় বড় পুকুর এখন আছে। প্রত্যেকটিতে ইট ও পাথর দিয়ে বাধানো পাড় ছিল। এখন তা প্রায় ধ্বংস হয়ে গেছে। এখন নয়টি পকুরের মধ্যে তিনটিতে বাধ আছে বাকিগুলো নিচু চাষের জমি হিসাবে ব্যবহার হছে। এখান থেকে পাথরের মূর্তি অবিষ্কার করা হয়েছে। এখানে মন্দির ছিল বলে ধারণা করা হয়। এটির জীর্ণ অবস্থা দেখেই মনে হয় রক্ষণাবেক্ষণের অভাব আছে।
খার্তুম
খার্তুম ( ) হচ্ছে সুদানের রাজধানী এবং দেশের দ্বিতীয় বৃহত্তম শহর সেইসাথে এটি খার্তুম প্রদেশের রাজধানী। এটি সাদা নদের নিকট অবস্থিত, ভিক্টোরিয়া হ্রদ এবং নীল নদ এর পূর্বে অবস্থিত, ইথিওপিয়ার দক্ষিনে অবস্থিত।খার্তুম শহরটি নীল নদের দুই পাড়ের এলাকা নিয়ে গড়ে উঠেছে।শহরটি অবস্থিত যেখানে দুই নল মিলিত হয়। জায়গাটি "আল মরগান" المقرن নামেও পরিচিত। প্রধান নদ মিশর ও ভূমধ্যসাগরের দিকে উত্তর প্রবােহর দিকে চলতে থাকে।
নদ দ্বারা বিভক্ত, খার্তুম, আনুমানিক পাঁচ মিলিয়ন জনসংখ্যার একটি ত্রিপক্ষীয় মহানগরী খার্তুম। খার্তুমের উত্তর (الخرطوم بحري আল খার্তুম বাহরি) এবং (أم درمان উম্মে দুরমান) সেতু দ্বয় পশ্চিম খার্দুমকে সংযুক্ত করেছে।
সুদান ও সুদানের পিপলস লিবারেশন মুভমেন্ট (SPLA) সরকারের মধ্যে ঐতিহাসিক সমন্বিত শান্তি চুক্তি স্বাক্ষরের পর, সুদান সরকার ব্যাপক উন্নয়ন প্রকল্প শুরু হয়েছে। ২০০৭ সালে, খার্তুমে সবচেয়ে বড় প্রকল্প আল মরগান উন্নয়ন প্রকল্প, দুই বড় ফাইভ স্টার হোটেল, একটি নতুন এয়ারপোর্ট, ম্যাক নিমির সেতু (২০০৭ সালের অক্টোবরে সমাপ্ত) এবং তুটি সেতু যেটি তুটি দ্বীপ থেকে খার্তুেম সংযোগ ছিল। ইত্যাদি নানা প্রকল্প গ্রহন করা হয়।
২১ শতকে, খার্তুম সুদানের তেল সম্পদের উপর ভিত্তি করে গড়ে উঠেছে। শহরের কেন্দ্রে গাছ রেখাযুক্ত রাস্তা রয়েছে। খার্তুম দেশে অর্থনৈতিক কার্যক্রমের সর্বোচ্চ ঘনত্বে পরিনত হয়েছে। প্রধান অর্থনৈতিক উন্নয়ন দেশের অন্যান্য অংশেও সঞ্চালিত হয়েছে। দক্ষিণ আল জাজিরাহ রাষ্ট্র ও মধ্য সুদানে হোয়াইট নাইল চিনি প্রকল্পে গ্রিড ইন্ডাস্ট্রিয়াল কমপ্লেক্স, এবং উত্তর মিরোয়ি বাঁধ, পেট্রোলিয়াম এক্সপ্লোরেশনের মত ইত্যাদি অর্থনৈতিক ভাবে উন্নতি ঘটেছে।
রাজধানীর শিল্পের মধ্যে মুদ্রণ, গ্লাস উৎপাদন, খাদ্য প্রক্রিয়াজাতকরণ, ও বস্ত্র উল্লেখযোগ্য।পেট্রোলিয়াম পণ্য এখন পর্যন্ত খার্তুম রােজ্যর উত্তরে উৎপাদিত হয়, সুদানের সর্ববৃহৎ শোধনাগার এর উত্তর খার্তুমে অবস্থিত।
রামানন্দ চট্টোপাধ্যায়
রামানন্দ চট্টোপাধ্যায় (১৮৬৫ - ১৯৪৩ খ্রিঃ ) উনবিংশ শতাব্দীতে জন্মগ্রহণকারী বাঙ্গালী সাহিত্যিক যিনি প্রবাসী ও মডার্ণ রিভিউ পত্রিকাদ্বয়ের সম্পাদক হিসেবে বিশেষভাবে খ্যাতিমান ছিলেন। উপরন্তু তিনি ধর্মবন্ধু, দাসী, প্রদীপ এবং মুকুল এই চারটি পত্রিকার সম্পাদক হিসেবেও দীর্ঘকাল কাজ করেছেন। বিশ্বকবি রবীন্দ্রনাথ ঠাকুরের সঙ্গে তাঁর বিশেষ ঘনিষ্ঠতা ছিল। পত্রিকার সম্পাদনা ছাড়াও তিনি বেশ কিছু বাংলা ও ইংরেজী গ্রন্থের প্রণেতা। বিংশ শতাব্দীর প্রথমার্ধে বাংলা সাহিত্যের যে আন্দোলন সঙ্ঘটিত হয়েছিল, তার পশ্চাতে কর্মবীর রামানন্দ চট্টোপাধ্যায়ের ভূমিকা ছিল দৃঢ়মূল। ১৯২৬ খ্রিস্টাব্দে জেনিভায় অনুষ্ঠিত লীগ অব নেশনস্‌-এর বিশেষ অধিবেশনে তিনি ভারতবর্ষের প্রতিনিধিত্ব করেছিলেন। ১৯৪১-এ রবীন্দ্রনাথের মৃত্যুর পর তিনি বিশ্বভারতীর আশ্রমিক সংঘের সভাপতি নির্বাচিত হয়েছিলেন। বিশিষ্ট স্বাধীনতা সংগ্রামী ও সাংবাদিক হেমন্তকুমার চট্টোপাধ্যায় তার ভ্রাতুষ্পুত্র।
২০১৬ বাংলাদেশ ফেডারেশন কাপ
২০১৬ ফেডারেশন কাপ (স্পন্সরশিপের কারণে ওয়াল্টন ফেডারেশন কাপ নামে পরিচিত) ছিল বাংলাদেশী ফেডারেশন কাপের ২৮তম আসর। প্রতিযোগিতায় ১২টি দল অংশগ্রহণ করে। প্রতিযোগিতা ১০ জুন ২০১৬ তারিখে বঙ্গবন্ধু জাতীয় স্টেডিয়ামে মোহামেডান স্পোর্টিং ক্লাব ও রহমতগঞ্জ মুসলিম ফ্রেন্ডস সোসাইটির খেলার মাধ্যমে শুরু হয় এবং ২৬ জুন খেলা শেষ হয়, যাতে ঢাকা আবাহনী ১ - ০ গোলে শেখ মনি আরামবাগকে পরাজিত করে চ্যাম্পিয়ন হয়।
ঢাকার বঙ্গবন্ধু জাতীয় স্টেডিয়ামে টুর্নামেন্টের সব ম্যাচ অনুষ্ঠিত হয়।
দাসী (পত্রিকা)
দাসী পত্রিকাটি প্রথম প্রকাশিত হয় ১৮৯২ খ্রিস্টাব্দে। এটি ছিল ব্রাহ্মসমাজের দাসাশ্রমের মুখপাত্র। ১৮৯৬ পর্যন্ত রামানন্দ চট্টোপাধ্যায় পত্রিকাটির সম্পাদকের দায়িত্ব পালন করেন। এরপর সম্পাদকের দায়িত্ব পালন করেন গোবিন্দচন্দ্র গুহ।
মডার্ন রিভিউ
মডার্ন রিভিউ কয়েকটি দেশের ম্যাগাজিনের নাম, যার মধ্যে রয়েছে
তুলসীগঙ্গা নদীর তীরে ছোট্ট ঢিবি
তুলসীগঙ্গা নদীর তীরে ছোট্ট ঢিবি বাংলাদেশের রাজশাহী বিভাগে অবস্থিত একটি প্রাচীন নগরের ধ্বংসাবশেষ। এটি মূলত জয়পুরহাট জেলার পাঁচবিবি উপজেলায় অবস্থিত একটি প্রাচীন আকর্ষনীয় স্থাপনা। যা বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা
তুলসীগঙ্গা নদীর তীরে ছোট্ট ঢিবি প্রত্নতাত্ত্বিক ধ্বংসাবশেষ। এটা জয়পুরহাট জেলার পাঁচবিবি উপজেলার নীমাই পীরের মাযার থেকে ১০০ মিটার দক্ষিণে অবস্থিত এই প্রাচীন স্থাপনা। স্থানীয়দের কাছে এটি পাথরঘাটা নামে পরিচিত।
তুলসীগঙ্গা নদীর তীরে যে প্রাচীন স্থাপনা দেখা যায় তা এককালে প্রাচীন নগরী ছিল। এই নগরী মূলত দক্ষিণ তীরে অবস্থিত। বহু কাল আগে হিন্দু-বৌদ্ধযুগে এই নগরী গড়ে ওঠে। নদীর দুই তীরেই এই নগরীর বিস্তার লাভ করেছিল। দু'পাশের যোগাযোগের জন্য পাথরের সেতু ছিল। তার খিলান এখনও দেখা যায়। নদীর তীর থেকে অল্প দক্ষিণে ঢিবি আছে। সেই ঢিবিতে ৪ মিটার লম্বা ধূসর রঙের একখণ্ড গ্রানাইট আছে। এখানে উন্নত মানের কারুকাজ করা প্রস্তর পাওয়া গিয়েছে। এখানে এখন প্রায় দুই কিলোমিটার এলাকা জুড়ে সেই নগরীর ধ্বংসাবশেষ আছে।
এয়ার ইন্ডিয়া
এয়ার ইন্ডিয়া হল ভারতএর একটি রাষ্ট্রায়ত্ত্ব বিমান পরিবহণ সংস্থা। এটি ১৯৩২ সালে প্রতিষ্ঠিত হয়। এটি একটি সরকারি মালিকানাধীন উদ্যোগ "এয়ার ইন্ডিয়া লিমিটেডের" মালিকানাধীন এবং এটি ৯৪ টি অভ্যন্তরীণ ও আন্তর্জাতিক গন্তব্যস্থলে এয়ারবাস এবং বোয়িং বিমানের দ্বারা উড়ান সরবরাহকারী করে। ভারত জুড়ে বিভিন্ন মননিবেশ শহরগুলির পাশাপাশি, নতুন দিল্লির ইন্দিরা গান্ধী আন্তর্জাতিক বিমানবন্দরে সংস্থাটির সদরদপ্তর অবস্থিত। এয়ার ইন্ডিয়া ১৮.৬% বাজার শেয়ারের সাথে ভারত থেকে ভারতের বাইরে উড়ান পরিচালনার সবচেয়ে বড় আন্তর্জাতিক উড়ান সংস্থা। এয়ার ইন্ডিয়া চারটি মহাদেশে ৬০ টিরও বেশি আন্তর্জাতিক গন্তব্যস্থলে উড়ান সরবরাহ করে। উপরন্তু, ২০১৭ সালের জুলাই মাসে ১৩.৫% বাজারের শেয়ারের সাথে যাত্রী (ইন্ডিগো এবং জেট এয়ারওয়েজের পরে যাত্রী) ভারতের তৃতীয় বৃহত্তম গার্হস্থ্য বিমানসংস্থা। ১১ জুলাই ২০১৪ সালে স্টার অ্যালায়েন্সের ২৭ তম সদস্য হল এই বিমান সংস্থা। এটি দেশের পতাকা বহনকারি বিমান সংস্থা। এয়ার ইন্ডিয়ার হাব রয়েছে দিল্লি, মুম্বাই, কলকাতায়।
১৯৩২ সালে টাটা এয়ারলাইন্স হিসাবে জেআর ডি টাটা দ্বারা এয়ারলাইনটি প্রতিষ্ঠা করা হয়; টাটা নিজেই তার প্রথম একক-ইঞ্জিন ডে হ্যাভিল্যান্ড পুস মথকে উড়িয়ে নিয়ে যান, যা করাচি থেকে বোম্বে জুহু এরোড্রোমে বায়ু মেল বহন করে এবং পরে মাদ্রাজ (বর্তমানে চেন্নাই) পর্যন্ত চালাচল শুরু করে। দ্বিতীয় বিশ্বযুদ্ধের পর, এটি একটি সীমিত সরকারি কোম্পানি হয়ে ওঠে এবং এর নামকরণ করা হয় এয়ার ইন্ডিয়া। ২১ শে ফেব্রুয়ারী ১৯৬০ সালে, এটি গৌরী শঙ্কর নামে তার প্রথম বোয়িং ৭০৭ সরবরাহ করে এবং তার ফ্লাইটে একটি জেট বিমান যোগ করা প্রথম এশিয়ান বিমান সংস্থা হয়ে ওঠে। ২০০০-২০০১ সালে, এয়ার ইন্ডিয়াকে বেসরকারিকরণের চেষ্টা করা হয়েছিল এবং ২০০৬ সাল থেকে ইন্ডিয়ান এয়ারলাইন্সের সাথে একীভূতকরণের ফলে সংস্থাটি ক্ষতিগ্রস্ত হয়েছিল।
এয়ার ইন্ডিয়া তার অধীনস্থ অ্যালায়েন্স এয়ার এবং এয়ার ইন্ডিয়া এক্সপ্রেস এর মাধ্যমে গার্হস্থ্য ও এশিয়ান গন্তব্যগুলিতে উড়ান পরিচালনা করে। এয়ার ইন্ডিয়ার মাসকোট মহারাজা (সম্রাট) এবং লোগোর ভেতরে কোণার্কের চাকার সঙ্গে একটি উড়ন্ত রাজহাঁস রয়েছে।
এয়ার ইন্ডিয়া ভারতের বিভিন্ন দূর্গম স্থানে বিমান পরিসেবা প্রদান করে থাকে।এই বিমান সংস্থা দিল্লি ও মুম্বাই থেকে সবচেয়ে বেশি বিমান পরিসেবা প্রদান করে। এই বিমান সংস্থা উত্তর-পূর্ব ভারত এ বিমান পরিসেবার ক্ষেত্রে বিষেশ অবদান রেখেছে।
এয়ার ইন্ডিয়া লিমিটেড সদর দপ্তর নিউ দিল্লির ইন্ডিয়ান এয়ারলাইনস হাউস। এয়ার ইন্ডিয়া ২০১৩ সালে মুম্বাইয়ের এয়ার ইন্ডিয়া বিল্ডিং থেকে দিল্লিতে তার সদর দফতর স্থানান্তরিত করে। পূর্ব সদর দপ্তর মেরিন ড্রাইভের একটি ২৩ তলা বিশিষ্ট টাওয়ার এবং এটি ১৯৯৩ সালের বোম্বে বোমা হামলার লক্ষ্য ছিল।ভারতীয় বিমান সংস্থার মধ্যে এই বিমান সংস্থা সবচেয়ে বেশি আন্তর্জাতিক বিম পরিচালনা করে।বিমান সংস্থাটি দেশের বাইরে লন্ডন, দুবাই, বার্লিন, প্যারিস, নিউ ইয়ারক, সিকাখো গুয়াংজু, ঢাকা, বেজিং, সাংহাই, ব্যাংক্ক , কুয়ালামপুর , সিঙ্গাপুর, সিডনি , দোহা কায়রো, রোম , মস্ক প্রভৃতি শহরে বিমান পরিচালনা করে।
বাঁকি তিলাইয়া
বাঁকি তিলাইয়া এর প্রসারিত অবস্থায় ডানার আকার ৩০-৩৪ মিলিমিটার দৈর্ঘ্যের হয়।
ভারতে প্রাপ্ত বাঁকি তিলাইয়া এর উপপ্রজাতি হল- 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিপৃষ্ঠর মূল রঙ কালচে অথবা ঘন কালচে খয়েরী। সামনের এবং পিছনের উভয় ডানার মধ্যবর্তী অংশ জড়ে একটি চওড়া তীর্যক সাদা বন্ধনী বিদ্যমান, যা পিছনের ডানায় অধিকতর চওড়া। সামনের ডানায় এই শ্বেত বন্ধনী কোস্টা অভিমুখে বিস্তার লাভ করেছে (পুরুষের তুলনায় স্ত্রীদের অধিক বিস্তৃত)। অধিকাংশ নমুনায় দেখা গেছে যে স্ত্রী এবং পুরুষ উভয় ক্ষেত্রেই এই শ্বেত বন্ধনী সামনের ডানার উপরের দিকে ৩নং শিরার উপর বাইরের দিকে সামান্য বিস্তার লাভ করেছে।
ডানার নিম্নপৃষ্ঠর সাদা এবং আশেপাশে কালো অথবা কালচে খয়েরী দাগ-ছোপ যুক্ত। একটি বেশ চওড়া কালচে অথবা কালচে খয়েরী বন্ধনী (পিওরেটের যে ক্কোনো প্রজাতিতে প্রাপ্ত বন্ধনী অপেক্ষা অধিক চওড়া), পিছনের ডানার বেস্‌ থেকে শুরু হয়ে তীর্যকভাবে সামনের ডানার কোস্টাল প্রান্তরেখা বরাবর ডিসকোসেলুলার অংশের উপশিরাগুলি পর্যন্ত বিস্তৃত হয়ে কোস্টাল প্রান্তরেখার দিকে সমকৌনিক অবস্থানে বেঁকে গেছে। বন্ধনীটির এই সমকৌনিক অবস্থানের সামান্য উপরে কোস্টাল প্রান্তরেখা ছুঁয়ে একটি বড় কালো অথবা কালচে খয়েরী ছোপ সুস্পষ্টভাবে বিদ্যমান।
সামনের ডানার অয়াপেক্স এ সাদা বিন্দু যুক্ত টার্মিনাল দাগ ছোপগুলি সংকীর্ন এবং কম-বেশী অস্পষ্ট। সাব-টার্মিনাল সাদা লম্বাটে দাগের সারি কম=বেশী অস্পষ্ট অথবা আবছা ভাবে প্রতীয়মান। পিছনের ডানার শীর্ষভাগ থেকে প্রায় ডরসাম অবধি পোষ্ট-ডিসকাল এবং টার্মিনাল অংশ জুড়ে বিস্তৃত ইষদ খয়েরী ছোপ এর সারি এবং কম-বেশী আবছা হয়। পিছনের ডানার সাবটার্মিনাল সাদা লম্বাটে চারকোনা সাদা দাগের সারিও খানিকটা অস্পষ্ট।
বাঁকি তিলাইয়া প্রজাতির শুংগ, মাথা, থোরাক্স এবং উদরদেশের উপরিপৃষ্ঠ কালো। শুংগের নিম্নভাগে সাদা ডোরা, বক্ষ এবং উদরদেশের নিম্নভাগে অনুদৈর্ঘিক ভাবে মধ্যবর্তী সাদা রেখা এবং উদরদেশের পাশগুলি সাদা ডোরাযুক্ত।
পুরুষ বাঁকি তিলাইয়াদের ভিজে মাটিতে বসে জলপান করতে দেখা যায়। এছাড়া এরা প্রায়শই পশু-পাখীর মল-মুত্র, পচা পশুর দেহবশেষ থেকেও খাদ্য আহরণ করে।পাহাড়ের পাদদেশের জংগল এবং ঝর্নার ধার পছন্দ করে। এদের উড়ান দূর্বল প্রকৃতির।
মাসুমা রহমান নাবিলা
মাসুমা রহমান নাবিলা একজন বাংলাদেশি টেলিভিশন অনুষ্ঠান উপস্থাপক, মডেল এবং অভিনেত্রী। ২০০৬-এ টিভি উপস্থাপনার মাধ্যমে তিনি কর্মজীবন শুরু করেন। উপস্থাপনা, মডেলিং, টিভি নাটকের পাশাপাশি তিনি তাঁর প্রথম চলচ্চিত্র আয়নাবাজি তে অভিনয়ের মাধ্যমে ব্যাপক দর্শকপ্রিয়তা অর্জন করেছেন। ২০১৬-এ অনুষ্ঠেয়‘আয়নাবাজি’ ছবিতে অভিনয়ের জন্য দর্শকদের ভোটে তিনি ২১ এপ্রিল, ২০১৭-এ মেরিল-প্রথম আলো পুরস্কার অনুষ্ঠানে তারকা জরিপে সেরা চলচ্চিত্র অভিনেত্রী নির্বাচিত হন। প্রথম কোন চলচ্চিত্রে অভিনয় করেই তিনি মেরিল-প্রথম পুরস্কারে জিতে নেন তিনি।
নাবিলা জেদ্দা, সৌদি আরবে জন্মগ্রহণ করেন। তাঁর বাবা লুৎফর রহমান সেখানে একটি বেসরকারি ফার্মে একজন নিরীক্ষণ কর্মকর্তা হিসেবে কর্মরত ছিলেন। তিনি সেখানে বাংলাদেশ ইন্টারন্যাশনাল স্কুল এন্ড কলেজ, জেদ্দায় পড়াশোনা করেন। এবং তার মাধ্যমিক স্কুল সার্টিফিকেট (এসএসসি) শেষ করে ঢাকায় চলে আসেন। তিনি ভিকারুননিসা নূন স্কুল অ্যান্ড কলেজে তার উচ্চ মাধ্যমিক স্কুল সার্টিফিকেট (এইচএসসি) সমাপ্ত এবং ব্র্যাক বিশ্ববিদ্যালয় থেকে ইংরেজিতে তার বিএ (অনার্স) সম্পন্ন করেছেন। তিনি বর্তমানে তার মা ও ভাইবোনদের সঙ্গে ঢাকায় বসবাস করছেন।
নাবিলার মডেলিংয়ে আত্নপ্রকাশ ঘটে ২০০৬ সালে মোস্তফা সরয়ার ফারুকীর পরিচালিত একটি সার্প ব্লেডের বিজ্ঞাপনের মাধ্যমে। এছাড়া তিনি ফেয়ার অ্যান্ড লাভলী, বাংলালিংক থ্রি জি,রবি,ডাবর ভাটিকা হেয়ার অয়েল,আমিন জুয়েলার্সের বিজ্ঞাপনচিত্রে অভিনয় করেন। বেশ কিছু ম্যাগাজিন এবং খবরের কাগজের প্রচ্ছদে তাঁকে মডেল হিসেবে দেখা যায়। তিনি ভাটিকা ন্যাচারালস ইউরোপের জন্য একজন ব্র্যান্ড অ্যাম্বাসেডর মনোনিত হন।
২০০৬-এ বাংলাভিশনের এবং ক্লাসের বাইরে নামক একটি স্কুল ম্যাগাজিন অনুষ্ঠানের উপস্থাপনার মধ্য দিয়ে মিডিয়া জগতে নাবিলার পথ চলা শুরু হয়।এর পর তিনি এনটিভির লাইভ কুইজ অনুষ্ঠান জানার আছে বলার আছে এবং বাংলাভিশনে প্রচারিত আরজে নিরবের সঙ্গে করেন "‘মিউজিক টুগেদার"’ [অনুষ্ঠানটি একই সঙ্গে রেডিও টুডে-তেও প্রচার করা হয়’]। তিনি বিপিএল উদ্বোধনী অনুষ্ঠান এবং আইসিসি বিশ্ব টোয়েন্টি ২০ থেকে ১০০ দিনের কাউন্টডাউনে উপস্থাপনা করেছেন। ২০১১ সালে আরটিভিতে প্রচারিত ‘এক্সট্রা ইনিংস’ পরবর্তীসময়ে ‘ডায়মন্ড ওয়ার্ল্ড লাকি লাইন’ ও এশিয়ান টিভির ‘স্টার ডান্স’ অনুষ্ঠানের উপস্থাপনা করে বেশ পরিচিতি পান নাবিলা। টিভি অনুষ্ঠান ছাড়াও তিনি বিভিন্ন কর্পোরেট শো ও সরকারি-বেসরকারি অনুষ্ঠানের উপস্থাপনা করছেন। নাবিলা জিটিভিতে একটি নাটক ফাইভ ফিমেল ফ্রেন্ডস এ তার নিজের চরিত্রের উপর অভিনয় করেছেন। এই নাটকে অন্য ৪ অভিনেত্রী হলো শ্রীয়া সর্বজয়া, জান্নাতুল ফেরদৌস পিয়া, ডিজে সোনিকা এবং মারিয়া নূর। এই নাটক মাবরুর রশিদ বান্নাহ, ইমরাউল রাফাত এবং গৌতম কৌরি দ্বারা পরিচালিত হয়।
নাবিলা আয়নাবাজি চলচ্চিত্রে অভিনয়ের মাধ্যমে রুপালি পর্দায় পা রাখেন। টিভি বিজ্ঞাপন পরিচালক অমিতাভ রেজা চৌধুরী এটি নির্মাণ করেন। ছবিটি হাফ স্টপ ডাউনের প্রযোজনায় এতে চঞ্চল চৌধুরী, লুৎফর রহমান জর্জ, হিরা চৌধুরী, শওকত ওসমান এবং গাওসুল আলম শাওন সহ আরো অন্যান্যরা অভিনয় করেছেন। ছবিটি ৩০ সেপ্টেম্বর ২০১৬ মুক্তি পায়।
তেওতা জমিদার বাড়ির দোলমঞ্চ
তেওতা জমিদার বাড়ির দোলমঞ্চ মানিকগঞ্জ জেলার শিবালয় উপজেলায় যমুনা নদীর তীরে তেওতা গ্রামে অবস্থিত একটি মন্দির।
মানিকগঞ্জ জেলার ভূমির সর্ববৃহৎ অংশের অধিকারী তেওতা জমিদার পরিবার এই দোলমঞ্চ নির্মাণ করে। রাজবাড়ি সংলগ্ন একটি স্থাপনা ‘নবরত্ন’ নামে পরিচিত ছিল যা পারিবারিক দেবতার উদ্দেশ্যে নির্মিত হয়েছিল। বসন্তকালীন দোলযাত্রা উৎসবের সময় এই মন্দিরটি ব্যবহার করা হত। এছাড়া নবরত্ন মঠে দুর্গাপূজার রঙিন উৎসবও উদযাপিত হত।
কাচারি এবং দোলমঞ্চর মধ্যবর্তী পুকুরের পূর্বদিকের পাড়ে দোলমঞ্চটি স্থাপিত। এটি এখনও বেশ ভাল অবস্থায় টিকে আছে। নবরত্ন অংশটি ৫০×৫০ বর্গফুটের একটি বর্গাকার অট্টালিকা যা তিনটি ধাপে নির্মিত। প্রতিটি ধাপ মোট নয়টি ছোট কুটির সদৃশ ‘রত্ন’ দ্বারা শোভিত। রত্নগুলোয় অর্ধবৃত্তাকার তোরণসংযুক্ত প্রবেশমুখ আছে। এর একটি শিলালিপি থেকে জানা যায় এটি ১৮৫৮ সালে নির্মিত হয় এবং ১৮৯৭ সালে ভূমিকম্পে ব্যাপক ক্ষতিগ্রস্ত হয়। পরে ১৯০৬ সালে এটি সংস্কার করা হয়। এর উচ্চতা ৭৫ ফুট।
অ্যাজিথ্রোমাইসিন
অ্যাজিথ্রোমাইসিন (ইংরেজিতে: Azithromycin) একটি অ্যান্টিবায়োটিক শ্রেণীর থেরাপিউটিক ঔষধ। অ্যাজিথ্রোমাইসিন প্রথম ১৯৮০ খ্রিস্টাব্দে তৈরি করা হয়েছিল। এটি ব্যাকটেরিয়া সংক্রমণ চিকিৎসার জন্য ব্যবহার হয়। অ্যান্টিবায়োটিকটি ম্যাক্রোলাইড গোত্রের ওষুধ। এটি অনেক ধরনের ব্যাকটেরিয়ার বিরুদ্ধে কার্যকরী। ফুসফুস, ত্বক, কান ও যৌনঘটিত রোগের সংক্রমনেও ঔষধটি বহুল ব্যবহৃত।
এটি সাধারণত: ৫০০ মিলিগ্রামের ক্যাপসুল বা ক্যাপলেট হিসেবে বাজারজাত করা হয়। প্রাপ্তবয়স্ক রোগীর জন্য দৈনিক সেবন মাত্রা ১টি ৫০০ মিলিগ্রামের ক্যাপসুল বা ক্যাপলেট। রোগের অবস্থা ভেদে সাধারণত: ৩ দিন, ৫ দিন বা ৭ দিনের চিকিৎসা দেয়া হয়। 
সাধারণত পার্শ্বপ্রতিক্রিয়ার মধ্যে আছে বমি বমিভাব, ঘন ঘন পায়খানা, পেটে অস্বস্তি, দুর্বলতা বোধ, কানে শোঁ শোঁ শব্দ, মাথাঘোরা ইত্যাদি। কোন ক্ষতি গর্ভাবস্থায় ব্যবহারে পাওয়া যায়নি। স্তন্যপান করানোর সময় তার নিরাপত্তা নিশ্চিত করা হয় না, কিন্তু এটা সম্ভবত নিরাপদ।
বিহারৈল ঢিবি
বিহারৈল ঢিবি বা রাজবাড়ি ঢিবি একটি বৌদ্ধ বিহারের ধ্বংসাবশেষ। এটি বাংলাদেশের রাজশাহী বিভাগে অবস্থিত একটি প্রাচীন এলাকার ধ্বংসাবশেষ। এটা মূলত ধ্বংসাবশেষ রাজশাহী জেলার তানোর উপজেলার মাদারীপুর গ্রাম থেকে দেড় কিলোমিটার উত্তরে অবস্থিত এই প্রাচীন স্থাপনা।। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
বিহারৈল একটি গ্রামের নাম। এখানে যে প্রাচীন স্থাপনা দেখা যায় তা এককালে বৌদ্ধ বিহার ছিল। পুরো বিহারটি খনন করা হয় নি বলে এর সঠিক আয়তন পাওয়া যায় নি এবং সময়কাল নিয়ে মতভেদ আছে। তবে প্রাপ্ত নিদর্শন থেকে অনুমান করা হয়, বিহারটি চার বা পাঁচ শতকে নির্মিত। এখানে অনেক পুরাতন ইট ও বেলে পাথরের তৈরি বুদ্ধ মুর্তি পাওয়া যায়। মুর্তিটি রাজশাহীর বরেন্দ্র মিউজিয়ামে রক্ষিত আছে। এই বিহার মূলত নদী কেন্দ্রিক গড়ে উঠেছে। বহু কাল আগে বৌদ্ধযুগে এই নগরী গড়ে ওঠে। অনুমান করা হয় এই এলাকা অনেক দূর বিস্তার লাভ করেছিল। এখানে এখন এলাকা জুড়ে ধ্বংসাবশেষ আছে।
মকবুল আহমদ
মকবুল আহমদ বাংলাদেশ জামায়াতে ইসলামীর আমির। ২০১৬ সালের ১৭ অক্টোবর সোমবার থেকে তিনি দায়িত্বগ্রহণ করেন।
তিনি ফেনী জেলার দাগনভূঁইয়া উপজেলার জয়লস্কর ইউনিয়নের সিলোনিয়া গ্রামে ১৯৩৯ সালের ২রা আগস্ট জন্মগ্রহন করেন। পূর্বচন্দ্রপুর প্রাথমিক বিদ্যালয়ে তাঁর প্রাথমিক শিক্ষা জীবন শুরু হয়। প্রাথমিক শিক্ষা শেষে দাগনভূঁইয়ার কামাল আতাতুর্ক হাইস্কুলে ভর্তি হন। এরপর ১৯৫৭ সালে কৃতিত্বের সাথে জায়লস্কর হাইস্কুল থেকে ম্যাট্রিক পাশ করেন। তিনি ১৯৫৯ সালে বি.এ. পাস করেন।
মকবুল আহমদ বি.এ. পাস করার পর সরকারী চাকুরীতে যোগদান করেন। একবছর পর সরকারী চাকুরী ছেড়ে তিনি শিক্ষকতা পেশায় যোগদান করেন এবং ১৯৭০ সাল পর্যন্ত সরিষাদী উচ্চবিদ্যালয় ও ফেনী স্ট্রোল হাইস্কুলে শিক্ষক হিসেবে কাজ করেন। ১৯৭০ থেকে ১৯৭১ সাল পর্যন্ত ফেনী মহকুমাধীন ‘দৈনিক সংগ্রাম’ পত্রিকার স্টাফ রিপোর্টার হিসেবে দায়িত্ব পালন করেন।
ছাত্রজীবন থেকেই মকবুল আহমদ রাজনীতির সাথে সম্পৃক্ত ছিলেন। ছাত্রজীবন শেষ করে ১৯৬২ সালে তিনি জামায়াতে ইসলামীতে যোগদান করেন এবং ১৯৬৬ সালে জামায়াতের রুকন (সদস্য) হন। ১৯৬৭ সাল থেকে ১৯৬৮ সাল পর্যন্ত তিনি ফেনী শহর আমীরের দায়িত্ব পালন করেন এবং ১৯৬৮ সাল থেকে ১৯৭০ সাল পর্যন্ত মহকুমা আমীরের দায়িত্ব পালন করেন। ১৯৭০ সালের শেষ দিকে তিনি বৃহত্তর নোয়াখালী জিলা আমীরের দায়িত্ব পালন করেন।
১৯৭০ সালের প্রাদেশিক পরিষদে নির্বাচনে ফেনী সদর ও সোনাগাজী নির্বাচনী এলাকায় জামায়াত মনোনীত প্রার্থী হিসাবে এবং ১৯৮৬ সালে জাতীয় সংসদ নির্বাচনে ফেনী ২ এলাকা থেকে অংশ নেন। মকবুল আহমদ ১৯৭৯ সাল থেকে ১৯৮৯ সাল পর্যন্ত জামায়াতের কেন্দ্রীয় সাংগঠনিক সম্পাদক ছিলেন।
১৯৮৯ সাল থেকে ২০০১ সাল পর্যন্ত তিনি জামায়াতের সহকারী সেক্রেটারী জেনারেল হিসাবে দায়িত্ব পালন করেন এবং ২০০৩ থেকে তিনি জামায়াতের নায়েবে আমীর হিসাবে দায়িত্ব পালন করেছেন। ২০১০ সালের জুনে দলের তৎকালীন আমির মতিউর রহমান নিজামী গ্রেফতার হওয়ার পর থেকে মকবুল আহমাদ ভারপ্রাপ্ত আমিরের দায়িত্ব পালন করেছেন। ২০১৬ সালের ১৭ অক্টোবর তিনি বাংলাদেশ জামায়াতে ইসলামীর তৃতীয় আমীর হিসেবে নির্বাচিত হয়েছেন।
পাউন্ড (১৯৭০-এর চলচ্চিত্র)
পাউন্ড () হচ্ছে ১৯৭০ সালে মুক্তি পাওয়া একটি আমেরিকান চলচ্চিত্র, এটির পরিচালনা ও কাহিনী লিখেছেন রবার্ট ডাউনি সিনিয়র। তীক্ষ্ন প্রতিবাদের উপর ভিত্তি করে তৈরি হয় এই চলচ্চিত্র। ১৯৬১ সালে ডাউনি সিনিয়র লিখিত এই চলচ্চিত্রটি 'একটি অফ অফ ব্রডওয়ে' মঞ্চনাটকে উপস্থাপিত হয়েছিল। মাত্র পাঁচ বছরের ছোট্ট রবার্ট ডাউনি জুনিয়রকে এই চলচ্চিত্রে অভিনয়ের মাধ্যমে প্রথম আবির্ভাব হতে দেখা যায়।
লেস দ্যান জিরো
লেস দ্যান জিরো () হচ্ছে ১৯৮৭ সালে নির্মিত একটি মার্কিন নাট্য চলচ্চিত্র। এটি ব্রেট ইস্টন এলিস এর "লেস দ্যান জিরো" -উপন্যাসের উপর ভিত্তি করে তৈরি করা হয়ছে। চলচ্চিত্র তারকা 'ক্লে' হিসাবে অ্যান্ড্রু ম্যাকার্থি, তার প্রাক্তন বান্ধবী ব্লেয়ার (জামি জার্টজ) এর সঙ্গে সময় ব্যয় করার জন্য ক্রিসমাসের ছুটিতে বাড়ি ফেরা একজন কলেজ নবীন এবং তার বন্ধু 'জুলিয়ান' (রবার্ট ডাউনি জুনিয়র), যিনি একজন মাদকাসক্ত। চলচ্চিত্রটি লস অ্যাঞ্জেলেস এর ধনী, অবক্ষয়ী তারুণ্যের সংস্কৃতি কটাক্ষপাতকে তুলে ধরা হয়েছিল।
উইয়ার্ড সায়েন্স (চলচ্চিত্র)
উইয়ার্ড সায়েন্স হচ্ছে জন হিউজেস দ্বারা লিখিত এবং পরিচালিত ১৯৮৫ সালে মুক্তি পাওয়া একটি আমেরিকান দু:খ কল্পবিজ্ঞান কমেডিধর্মী চলচ্চিত্র।
গ্রেজার্স প্যালেস (চলচ্চিত্র)
গ্রেজার্স প্যালেস () হচ্ছে ১৯৭২ সালে মুক্তি পাওয়া একটি আমেরিকান পাশ্চাত্য ধর্মীয় পূজাপদ্ধতি চলচ্চিত্র। গুপ্ত চলচ্চিত্রকার রবার্ট ডাউনি সিনিয়র দ্বারা এটি পরিচালিত হয়। খ্রীষ্টের জীবনের উপর ভিত্তি করে একটি দৃষ্টান্ত, এটা আমেরিকার প্রান্তদেশ কালের একটি পরিবেশ অধিবাস্তববাদ বৈশিষ্ট্যের কমেডিধর্মী চলচ্চিত্র।কাস্ট নোট:
"গ্রেজার্স প্যালেস" চলচ্চিত্র নিউ মেক্সিকোতে শুটিং করা হয়েছিল এবং সায়মা রুবিন দ্বারা প্রযোজিত হয়, একজন নবদীক্ষিত ব্রডওয়ে প্রযোজক, যিনি চলচ্চিত্র নির্মানের জন্য $১ মিলিয়ন মার্কিন ডলার ডাউনি সিনিয়রকে দিয়েছেন।
২০১৬ ফিফা অনূর্ধ্ব-১৭ মহিলা বিশ্বকাপ
২০১৬ ফিফা অনূর্ধ্ব-১৭ মহিলা বিশ্বকাপ হল যুব মহিলাদের জন্য ফিফা কর্তৃক আয়োজিত আন্তর্জাতিক ফুটবল চ্যাম্পিয়নশিপ ফিফা অনূর্ধ্ব-১৭ মহিলা বিশ্বকাপের ৫ম আসর। প্রতিযোগিতা ৩০ সেপ্টেম্বর থেকে ২১ অক্টোবর ২০১৬ সালে জর্দানে অনুষ্ঠিত হয়। এটি ছিল রক্ষনশীল মধ্য প্রাচ্যের দেশে আয়োজিত প্রথম মহিলা বিশ্বকাপ। প্রতিযোগিতায় ১৬টি জাতীয় অনূর্ধ্ব ১৭ জাতীয় মহিলা ফুটবল দল অংশগ্রহণ করে এবং চ্যাম্পিয়ন হয় উত্তর কোরিয়া।
মে ২০১৩ ডেডলাইন অনুযায়ী ২০১৬ ফিফা অনূর্ধ্ব-১৭ মহিলা বিশ্বকাপের জন্য নিম্নলিখিত চারটি দেশ তাদের দাবি পেশ করেছিল:
৫ ডিসেম্বর ২০১৩ সালে ফিফা কার্যনির্বাহী কমিটি জর্দানকে আয়োজক দেশ হিসাবে ঘোষণা করে।
চুড়ান্ত লড়াইয়ের জন্য ১৬টি যোগ্যতা অর্জন করেছে। জর্দান স্বাগতিক হিসাবে সরাসরি যোগ্যতা অর্জন করে। অন্য ১৫টি দল ৬টি মহাদেশীয় প্রতিযোগিতা থেকে বাছাই করা হয়েছে। বাছাইকৃত দলসমূহের নাম জুন ২০১৪ তে প্রকাশিত হয়।
তিনটি স্বাগতিক শহর হল আম্মান ইরবিদ ও জারকা। স্বাগতিক শহরের স্টেডিয়াম ও অবকাঠামোর উন্নয়ন করা হয়েছিল। অবকাঠামোগত উন্নয়ন দায়িত্ব ছিল গ্রেটার আম্মান মিউনিসিপালিটি ও ইয়ুথ হায়ার কাউন্সিলের উপর, উন্নয়ন ব্যয়ের ৩০% মিউনিসিপালিটি এবং ৭০% কাউন্সিল বহন করেছিল।
২৮ মে ২০১৬ তারিখে ফিফার এক সংবাদ সম্মেলনে, এ প্রতিযোগিতার মাস্কট আসিলা উন্মোচন করা হয়। আসিলা হল একটি অ্যারাবিয়ান ওরিক্স, যা জর্দানের জাতীয় পশু।
যেসকল খেলোয়াড়ের জন্ম ১ জানুয়ারি ১৯৯৯ বা তার পরে এবং ৩১ ডিসেম্বর ২০০১ এর পূর্বে সেসকল খেলোয়াড় ২০১৬ ফিফা অনূর্ধ্ব-১৭ মহিলা বিশ্বকাপে খেলতে পারবে। ফিফা ডেডলাইন অনুযায়ী প্রতিটি দল ২২ জন খেলোয়াড় নথিভুক্ত করতে পারবে, যার মধ্যে তিনজন গোলরক্ষক অবশ্যই থাকতে হবে। ২৩ সেপ্টেম্বর ২০১৬ তারিখে খেলোয়াড়দের নাম ঘোষণা করা হয়েছিল।
এই প্রতিযোগিতার জন্য ফিফা সর্বমোট ১৬ জন রেফারি, ১ জন রিজার্ভ রেফারি এবং ২৮ জন সহকারী রেফারি নিয়োগ করেছিল।
চুড়ান্ত লড়াইয়ের জন্য গ্রুপ নির্ধারণ ড্র ৩০ মে ২০১৬ তারিখে স্থানীয় সময় ১৮:০০ টায় EEST () আম্মানের আল হুসেইন কালচারাল সেন্টারে অনুষ্ঠিত হয়। সিডিংয়ে দলসমূহকে পূর্ববর্তী ফিফা অনূর্ধ্ব-১৭ মহিলা বিশ্বকাপে সাফল্য ও কনফেডারেশন প্রতিযোগিতা অনুযায়ী চারটি পাত্রে সাজানো হয়, জর্দান স্বাগতিক হওয়ায় স্বয়ংক্রিয়ভাবে এ১ স্থানে থাকে। একটি গ্রুপে একই কনফেডারেশনের দুটি দল রাখা হয়নি।
In the knockout stages, if a match is level at the end of normal playing time, a penalty shoot-out is used to determine the winner (no extra time is played).
প্রতিযোগিতা শেষে নিম্ন পুরস্কার সমূহ প্রদান করা হয়েছিল:
আন্তর্জাতিক হকি ফেডারেশন
আন্তর্জাতিক হকি ফেডারেশন হল আন্তর্জাতিক ফিল্ড হকি ও ইনডোর হকি নিয়ন্ত্রণকারী সংস্থা, যা সাধারণত নামের সংক্ষিপ্ত রুপ এফআইএইচ হিসাবে সর্বাধিক পরিচিত। এর সদরদপ্তর সুইজারল্যান্ডের লোজানে অবস্থিত এবং বর্তমান সভাপতি লিয়েন্দ্র নেগরে। এফআইএইচ এর দায়িত্ব হচ্ছে প্রধান প্রধান আন্তর্জাতিক হকি প্রতিযোগিতার আয়োজন, বিশেষ করে হকি বিশ্বকাপ।
১৯২৪ গ্রীষ্মকালীন অলিম্পিকে ফিল্ড হকিকে অন্তর্ভুক্ত করার প্রতিক্রিয়া হিসাবে ১৯২৪ সালের ৭ জানুয়ারি পাউল লেটে কর্তৃক প্যারিসে আন্তর্জাতিক হকি ফেডারেশন প্রতিষ্ঠিত হয়, পাউল হকি ফেডারেশনের প্রতিষ্ঠাতা সভাপতি ছিলেন। এর প্রতিষ্ঠাতা সদস্য ছিল ৭টি দেশ, তা হল : অস্ট্রিয়া, বেলজিয়াম, চেকোস্লোভাকিয়া, ফ্রান্স, হাঙ্গেরি, স্পেন ও সুইজারল্যান্ড।
১৯৮২ সালের, আন্তর্জাতিক হকি ফেডারেশনের সাথে ইন্টারন্যাশনাল ফেডারেশন অব উইমেন্স হকি অ্যাসোসিয়েশনকে (IFWHA) একীভূত করা হয়, যা ১৯২৭ সালে প্রতিষ্ঠিত হয়েছিল এবং এর সদস্য ছিল অস্ট্রেলিয়া, ডেনমার্ক, ইংল্যান্ড, আয়ারল্যান্ড, স্কটল্যান্ড, দক্ষিণ আফ্রিকা, যুক্তরাষ্ট্র এবং ওয়েলস।
পাঁচটি কনফেডারেশন সহ সর্বমোট ১২৮টি অ্যাসোসিয়েশন আন্তর্জাতিক হকি ফেডারেশনের স্বীকৃতি প্রাপ্ত সদস্য।
চ্যাপলিন (চলচ্চিত্র)
চ্যাপলিন হচ্ছে ব্রিটিশ কৌতুকাভিনেতা চার্লি চ্যাপলিন এর জীবন সম্পর্কে ১৯৯২ সালে মুক্তি পাওয়া একটি জীবনী কমেডিধর্মী-ড্রামা চলচ্চিত্র। এই চলচ্চিত্রটি রিচার্ড অ্যাটেনব্রো দ্বারা পরিচালিত হয়।
স্কন্দের ধাপ
স্কন্দের ধাপ বাংলাদেশের রাজশাহী বিভাগে অবস্থিত একটি উঁচু ঢিবি বিশিষ্ট প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা
স্কন্দের ধাপ বগুড়া জেলার শিবগঞ্জ উপজেলায় অবস্থিত একটি প্রাচীন ধাপ। এটি মহাস্থানগড় থেকে প্রায় ৩ কিলোমিটার দক্ষিণে পাকা সড়কের প্রায় ৫০ মিটার পুবে একটি জলাশয়ের পাশে এই ধাপ অবস্থিত।
একটি পুরন জলাশয় আছে যা লম্বাই ২৮২ মিটার × ৪৫ মিটার। এই জলাশয়ের পাশে স্কন্দের ধাপের দৈর্ঘ্য ৪৫মিটার, প্রস্থ ৪০ মিটার ও উচ্চতা ৪.৫০ মিটার বিশিষ্ট ঢিবি। উৎখনন করার কারণে ঢিবির অনেক ক্ষতি সাধিত হয়েছে। খ্রিষ্টীয় সাত শতকে কলহন নামে পণ্ডিতের রাজতরঙ্গিনী গ্রন্থে প্নডুনগরে একটি কার্তিকের মন্দির ছিল বলে জানা যায়। ধরনা করা হয় স্কন্দের ধাপের সেই মন্দিরটি ছিল।
রাজা গোপিনাথের ধাপ
রাজা গোপিনাথের ধাপ বা রাজা গোপিনাথের ভিটা বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত । এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা
রাজা গোপিনাথের ধাপ বগুড়া জেলার শিবগঞ্জ উপজেলায় স্কন্দের ধাপ থেকে প্রায় ৩০০ মিটার দক্ষিণ-পশ্চিমে অবস্থিত একটি প্রাচীন স্থাপনা।
রাজা গোপিনাথের ধাপ দৈর্ঘ্য ৬০ মিটার, প্রস্থ ৪৫ মিটার ও উচ্চতা ১.৮৯ মিটার আয়তনের একটি ঢিবি। একসময় ের ভিতরে আনেক ইট পাথর ছিল। শিবগঞ্জ উপজেলার অন্যান্য ১০টি ঢিবির মতোই এই ঢিবিটির প্রাচীন ইট ও মাটির নিচের ভিত্তিমূলে যেসব ইট ছিলো তা স্থানীয়রা খুঁড়ে বের করে সরিয়ে নিয়েছে।
নিতাই ধোপানীর ঘাট
নিতাই ধোপানীর ঘাট বা নিতাই ধোপানীর পাট বাংলাদেশের রাজশাহী বিভাগে বগুড়া জেলার শিবগঞ্জ উপজেলায় অবস্থিত একটি প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
নিতাই ধোপানীর ঘাট বগুড়া জেলার শিবগঞ্জ উপজেলায় অবস্থিত একটি প্রাচীন স্থাপনা।এটি গোকুল মেঢ় থেকে ১০০০ মিটার এবং রংপুর বগুড়া সড়ক থেকে প্রায় ৩০০ মিটার পশ্চিমে অবস্থিত। খুল্লনার ধাপ থেকে প্রায় ১ কিলোমিটার পশ্চিমে এই ঢিবিটি অবস্থিত।
নিতাই ধোপানীর ঘাট একটি বিরাট ঢিবি ছিল। এখন আয়তন কমেছে। ১৯২৯ সালের এক পুস্তকের মতে দৈর্ঘ্য ৯০.৯ মিটার, প্রস্থ ৯০.৯ মিটার ও উচ্চতা ৯.০৯ মিটার। এই ঢিবিটির প্রাচীন ইট পাওয়া গিয়েছিল।
এ্যান্ড্রু মার'স হিস্ট্রি অব দ্য ওয়ার্ল্ড
এ্যান্ড্রু মার'স হিস্ট্রি অব দ্য ওয়ার্ল্ড হল এ্যান্ড্রু মার-এর উপস্থাপনায় পরিবেশিত ২০১২ সালের একটি বিবিসি প্রামাণ্যচিত্র টিভি ধারাবাহিক যা মানব সভ্যতার শুরু থেকে বিংশ শতাব্দী পর্যন্ত প্রায় ৭০০০০ বছরের বিশ্ব ইতিহাস তুলে ধরেছে, যখন আফ্রিকার যাযাবর মানবগোষ্ঠী বিশ্বব্যাপী ছড়িয়ে পড়ে এবং বিশ্বে প্রথম কৃষিকার্যের সূচনা করে।
সিরিজটি এর বিভিন্ন ব্যক্তিত্ব ও ঘটনার বিস্তৃত, হলিউড-ধাঁচের পরিবেশনার জন্য খ্যাত যেখানে মার তার গল্পকে ফ্রেমবন্দী করেছেন। এসব ঘটনায় ঐতিহাসিক ব্যক্তিত্বের সঠিক পোশাক ও ঘটনার মূল ভাষা বজায় রাখার ব্যাপারে ব্যাপক নজর দেওয়া হয়েছে। এছাড়াও নসোসের প্রাসাদের প্রতিক্রিয়া অথবা ইয়েলো রিভারে বন্যা নিয়ন্ত্রণে গতিপরিবর্তনকারী নালা খননের মত দৃশ্যে বিস্তৃত ভিজুয়াল ইফেক্ট যোগ করা হয়েছে।
রোয়াইলবাড়ি দুর্গ
রোয়াইলবাড়ি দূর্গ নেত্রকোনা জেলার কেন্দুয়ায় অবস্থিত একটি প্রাচীন দূর্গ ও বাংলাদেশের অন্যতম একটি প্রত্নতাত্ত্বিক স্থাপনা। এটি ‘কোটবাড়ী দুর্গ’ নামেও পরিচিত। প্রাচীন রোয়াইলবাড়ি দূর্গের স্থাপনা হিসেবে বর্তমানে ছাদবিহীন কিছু ইমারত অবশিষ্ঠ রয়েছে। এটি বেতাই নদীর তীরে কেন্দুয়া উপজেলা সদর থেকে ১৩ কিলোমিটার দক্ষিণ-পশ্চিমে রোয়াইলবাড়ি নাম স্থানে অবস্থিত।
রোয়াইলবাড়ি দূর্গের নির্মাণকাল সম্পর্কে সঠিক তথ্য পাওয়া যায় না তবে প্রত্নতত্ত্ববিদগণদের মধ্যে কেউ কেউ এটিকে সুলতানী আমলের স্থাপনা বলে মনে করেন। আবার কেউ কেউ এটিকে জনৈক কোন মুঘল জেনারেলের তৈরি স্থাপনা বলে মনে করেন। ৮০-এর দশকে আবিষ্কৃত এ স্থাপনাটি ১৯৮৭ সালে বাংলাদেশ প্রত্নতত্ত্ব অধিদপ্তর সংরক্ষিত পরাকীর্তি হিসেবে নথিভূক্ত করে।
দূর্গটি সংরক্ষিত ঘোষণার পর ১৯৯১-৯৩ সালে প্রত্নতত্ত্ব অধিদপ্তর এখানে খননকাজ পরিচালনা করে ও দূর্গের ধ্বংসাবশেষ ছাড়াও দুটি ঢিবি আবিষ্কার করে। অনেকেই মনে করেন, সুলতান আলাউদ্দিন হুসেন শাহ্-এর পুত্র নছরত শাহ্‌, এ অঞ্চলে বসবাসের সময় দূর্গটি তৈরি/সম্প্রসারণ করেন। পরবর্তিতে ঈশা খাঁ ও তার পরবর্তি শাসকের আমলেও দূর্গে ব্যাপক সম্প্রসারণের কাজ করা হয়।
৪৬ একর জমির উপর অবস্থিত পুরো দূর্গটি পূর্ব-পশ্চিম দিকে লম্বা ও প্রাচীর দ্বারা বিভক্ত। দূগের প্রাচীর নির্মাণে ইট ব্যবহার করা হয়েছে। এছাড়াও, দূর্গে রয়েছে একটি পুকুর, দুটি ঢিবি, একটি কবরস্থানসহ বেশকিছু প্রাচীন স্থাপনার ধ্বংসাবশেষ। খননকাজ পরিচালনাকালে এখানে প্রাচীন ইটের ভংগ্নাংশ, মৎপ্রাত্র, মূর্তি ও মূল্যবান কিছু পরাকীর্তি আবিষ্কৃত হয়েছে।
রঞ্জন দাস
বিকাশ রঞ্জন দাস (জন্ম: ১৪ জুলাই, ১৯৮২) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের পক্ষে একটিমাত্র টেস্ট ক্রিকেটে অংশ নিয়েছিলেন। দলে তিনি মূলতঃ বামহাতি ফাস্ট মিডিয়াম বোলিংয়ে পারদর্শী ছিলেন। এছাড়াও, ডানহাতে ব্যাটিংয়ে পারদর্শীতা দেখিয়েছেন ‘রাণা’ নামে পরিচিত রঞ্জন দাস। ঘরোয়া প্রথম-শ্রেণীর ক্রিকেটে ঢাকা বিভাগ ও বরিশাল বিভাগের প্রতিনিধিত্ব করেন তিনি। বাংলাদেশ অনূর্ধ্ব-১৯ দলের পক্ষেও খেলেছেন।
১৯৯৯-২০০০ মৌসুমে ঢাকা বিভাগের পক্ষে তার প্রথম-শ্রেণীর ক্রিকেটে অভিষিক্ত হন। ১০ নভেম্বর, ২০০০ তারিখে ঢাকার বঙ্গবন্ধু জাতীয় স্টেডিয়ামে বাংলাদেশের ক্রিকেট ইতিহাসের প্রথম টেস্টে দলের অন্যান্য খেলোয়াড়ের পাশাপাশি তারও টেস্ট অভিষেক ঘটে। সফরকারী ভারতের বিপক্ষে অনুষ্ঠিত ঐ খেলায় তিনি সদাগোপান রমেশকে বোল্ড করে একমাত্র উইকেটের সন্ধান পেয়েছিলেন। ব্যাট হাতে নিয়ে করেছিলেন ২ ও ০ রান। বলাবাহুল্য বাংলাদেশ দল ৯ উইকেটে পরাজিত হয়েছিল।
এরপর অবশ্য ২য় এশিয়ান টেস্ট চ্যাম্পিয়নশীপে ১৪-সদস্যবিশিষ্ট বাংলাদেশ দলের সদস্যরূপে মনোনীত হয়েছিলেন। কিন্তু অনুষ্ঠিত দুই টেস্টের কোনটিতেই তার খেলার সুযোগ ঘটেনি। এরফলে ভারতের বিপক্ষে ঐ টেস্টটিই তার একমাত্র টেস্ট ছিল যা বাংলাদেশের এক টেস্টের বিস্ময়কারীরূপে পরিচিত।
নিয়মিত আঘাতপ্রাপ্তি ও ঘরোয়া ক্রিকেটে ধারাবাহিক সাফল্য লাভে ব্যর্থ হওয়ায় উজ্জ্বল ভবিষ্যতের সন্ধানকল্পে শিক্ষাজীবনে মনোনিবেশ ঘটালে তার খেলোয়াড়ী জীবনের অকাল সমাপ্তি ঘটে। তবে, ২০০৪-০৫ মৌসুম পর্যন্ত প্রথম-শ্রেণীর ক্রিকেট ও ক্লাব ক্রিকেট খেলেছিলেন তিনি। এ সময় যুগের সাথে তাল মিলিয়ে তিনি বামহাতি স্পিনারের ভূমিকায় অবতীর্ণ হয়েছিলেন।
২০০০-এর দশকের মাঝামাঝি সময়ে তিনি প্রণয়ঘটিত কারণে ধর্মান্তরিত হন ও ‘মাহমুদুর রহমান’ নামে পরিচিতি ঘটান নিজেকে। বর্তমানে তিনি ব্যাংকিং পেশায় মনোনিবেশ ঘটিয়েছেন। কিশোরগঞ্জভিত্তিক এক ক্রিকেট একাডেমির সাথে সম্পৃক্ত তিনি; যাতে মেহরাব হোসেন অপি ও হাসিবুল হোসেন কোচ হিসেবে দায়িত্ব পালন করছেন।
তাজপুর
তাজপুর হল পশ্চিমবঙ্গের পূর্ব মেদিনীপুর জেলার একটি পর্যটন কেন্দ্র। এটি মন্দারমণি ও শঙ্করপুর এর মাঝে অবস্থিত। পর্যটন কেন্দ্রটি বর্তমানে বেশ জনপ্রিয় হয়ে উঠেছে পর্যটন মহলে। পশ্চিমবঙ্গ সরকার তাজপুরে পর্যটনের প্রসার ও একটি সমুদ্র বন্দর নির্মানের পরিকল্পনা নিয়েছে।
তাজপুর সমুদ্র সমতল থেকে ৩-৮ মিটার উচ্চতায় অবস্থিত। এটি ২১.৮০ উত্তর ও ৮৭.৯০ পূর্বে অবস্থিত।তাজপুর বঙ্গোপসাগর-এর তীরে অবস্থিত।
২০১১ সালের জনগননায় এই গ্রামের জনসংখ্যা হয়েছে ৯২০ জন। মোট জনসংখ্যার মধ্যে ৪৭৬ জন পুরুষ ও ৪৪৪ জনা মহিলা। তাজপুরে ০-৬ বছরের শিশুর সংখ্যা ১৩৬ এবং মোট জনসংখ্যার ১৪•৭৮ শতাংশ। এখানে মোট ২০৯ টি পরিবার বসবাস করছে।
তাজপুর মন্দারমণি ও শঙ্করপুর-এর মাঝে বঙ্গোপসাগর-এর তীরে অবস্থিত। এখানে একটি সুন্দর সুমদ্র সৈকত রয়েছে। বিদ্যুতায়নের অসুবিধা সত্বেও এই সমুদ্র সৈকতকে কেন্দ্র করে তাজপুরে পর্যটন গড়ে উঠেছে। বর্তমানে এখানে বেশ কয়েকটি হোটেল গড়ে উঠেছে। এই সৈকতে লাল কাঁকড়া দেখা যায়। তাজপুর দীঘার নিকটবর্তী। এই সমুদ্র সৈকতের সবচেয়ে কাছের স্টেশন হল রামনগর রেলওয়ে স্টেশন।
তাজপুরে পশ্চিমবঙ্গ সরকার একটি গভীর সমুদ্র বন্দর গড়ার পরিকল্পনা নিয়েছে কলকাতা বন্দর ও হলদিয়া বন্দর এর নাব্যতা কমে যাওয়ার জন্য।এই বন্দরটি তৈরি করতে প্রথম পর্যায় টাকা ও দ্বিতীয় পর্যায় টাকা বিনিয়োগ করা হবে।এই প্রকল্পে প্রতক্ষ্য ভাবে ১০,০০০ জনের কর্মসংস্থান হবে বলে অনুমান করা হচ্ছে।এই বন্দরের গভীরতা হবে ।
দোলমঞ্চ ঢিবি
দোলমঞ্চ ঢিবি বা রাসমঞ্চ বা রাসতলা বাংলাদেশের রাজশাহী বিভাগে বগুড়া জেলার শিবগঞ্জ উপজেলায় অবস্থিত একটি প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা
দোলমঞ্চ ঢিবি বগুড়া জেলার শিবগঞ্জ উপজেলায় অবস্থিত একটি প্রাচীন স্থাপনা। এটি মহাস্থানগড় জাদুঘর থেকে ৮ কিলোমিটার দক্ষিণে অবস্থিত। মৌযার নাম চাঁদনি-হরিপুর। চাঁদমুয়া নামে অধিক পরিচিত।
দোলমঞ্চ ঢিবি একটি বিরাট ঢিবি। এটি সরকার কতৃক সংরক্ষিত। এর আয়তন দৈর্ঘ্য ৮০ মিটার, প্রস্থ ২০মিটার ও উচ্চতা ৩ মিটার। এই ঢিবিতে এখনও প্রাচীন ইট পাওয়া যায়। এই ঢিবি যুগ যুগ ধরে এক অসাধরন কাল্পনিক নাম বহন করে আচ্ছে। সে কাহিনীর সাথে রাধা-কৃষ্ণের প্রেম কাহিনী যুক্ত আছে, যদিও তা সত্য নয়।সরকার কতৃক সংরক্ষিত হওয়ায় এটির ক্ষতি এখনও তেমন হয় নি।
ফিফা অনূর্ধ্ব-১৭ মহিলা বিশ্বকাপ
ফিফা অনূর্ধ্ব-১৭ মহিলা বিশ্বকাপ হল অনূর্ধ্ব ১৭ মেয়েদের জন্য আয়োজিত একটি আন্তর্জাতিক অ্যাসোসিয়েশন ফুটবল প্রতিযোগিতা, যা আন্তর্জাতিক ফুটবল নিয়ন্ত্রণকারী সংস্থা ফিফা কর্তৃক প্রতি দুই বছর পরপর অনুষ্ঠিত হয়। প্রতিযোগিতাটি ২০০৮ সালে শুরু হয়েছিল। সর্বশেষ প্রতিযোগিতা ২০১৬ সালে জর্দানে অনুষ্ঠিত হয় এবং বর্তমান চ্যাম্পিয়ন হল জাপান।
২০০৩ সালে, ২০০২ ফিফা অনূর্ধ্ব ২০ মহিলা বিশ্বচ্যাম্পিয়নশিপ কানাডায় অনিয়মিত আয়োজনে পর ফিফা মেয়েদের জন্য দ্বিতীয় যুব প্রতিযোগিতা আয়োজনের প্রস্তাব করে। মহাদেশীয় কনফেডারেশন সমূহ ফিফাকে জানায় যে, একই সময় ও স্থানে দ্বিতীয় প্রতিযোগিতা আয়োজন করা কঠিন সাধ্য হবে। তারপরেও, ফিফ যুব পুরুষ বয়সভিত্তিক প্রতিযোগিতার মত মেয়েদেরও অনূর্ধ্ব ১৭ মহিলা বিশ্বকাপ ও অনূর্ধ্ব ২০ মহিলা বিশ্বচ্যাম্পিয়নশিপ (২০০৭ সালে নাম পরিবর্তন করে অনূর্ধ্ব ২০ মহিলা বিশ্বকাপ করা হয়) শুরু করে।
চুড়ান্ত লড়াইয়ের জন্য যোগ্য দল নির্বাচনে পরিচালিত ৬টি আঞ্চলিক প্রতিযোগিতা:
মঙ্গলকোট
মঙ্গলকোট বাংলাদেশের রাজশাহী বিভাগের বগুড়া জেলার শিবগঞ্জ উপজেলায় অবস্থিত একটি প্রাচীন স্থাপনা। এটি বাংলাদেশ প্রত্নতত্ত্ব অধিদপ্তরের তালিকাভুক্ত একটি প্রত্নতাত্ত্বিক স্থাপনা।
মঙ্গলকোট বগুড়া জেলার শিবগঞ্জ উপজেলায় নামুজা ইউনিয়নে অবস্থিত একটি প্রাচীন স্থাপনা। এটি মহাস্থানগড় জাদুঘর থেকে ১.৬ কিলোমিটার দক্ষিণ বা দক্ষিণ পশ্চিমে অবস্থিত। প্রকৃতপক্ষে এটি পলিবাড়ি মৌজায় অবস্থিত। চিঙ্গাস্পুর নামক একটি সুবৃহৎ মৌযার পাশে অবস্থিত বলে মানুষ ঢিবিটিকে ভুল করে চিঙ্গাসপুর মৌজায় দেখানো হয়।
মঙ্গলকোট ঢিবিটি ছিলো পলিবাড়ি মৌজার ২০৭ নং প্লটে এবং উত্তর দক্ষিণে এর দৈর্ঘ্য ছিলো ৮৭.৮৭ মিটার, প্রস্থ ১২.১২ মিটার থেকে ২১.২১ মিটার ও উচ্চতা ২.১২ মিটার। ভুমির মালিক বা মালিকদের অনধিকার প্রবেশের কারণে ঢিবিটির যথেষ্ট ক্ষতি হয়েছে। ১৯৭৪ সালে স্থানীয় কয়েকজন লোক গুপ্তধনের সন্ধানে বেআইনিভাবে খননকার্য চালিয়ে কয়েকটি অতি মুল্যবান ও অতি উচ্চমানের পোড়ামাটির চিত্রফলক আবিষ্কার করেন এবং সেই সংগে ঢিবিটিটির যথেষ্ট ক্ষতি সাধন করেন।
মঙ্গলকোটে প্রত্নতত্ত্ব অধিদপ্তর ১৯৮১-৮৩ সালে উৎখননের মাধ্যমে এক হাজারেরও বেশি প্রত্ননিদর্শন আবিষ্কার করে। প্রত্ননিদর্শনগুলো গুপ্ত ও গুপ্তোত্তর যুগের পোড়ামাটির ভাস্কর্য। ভাস্কর্যগুলোর গড় উচ্চতা ০.০৬১ মিটার এবং সেগুলোর প্রায় অধিকাংশই সর্পদেবী মনসার আবক্ষ নারী মূর্তি।
এখানে প্রাপ্ত পোড়ামাটির ভাস্কর্যগুলো গুপ্ত কালে পুন্ড্রবর্ধনভূক্তিতে ধ্রুপদী শিল্পচর্চার উচ্চমার্গীয় ইতিহাসকে সামনে এনেছে। বাংলা অঞ্চলে পাথরের কোন উল্লেখযোগ্য উৎস ছিলো না। তাই শিল্পী পাথরের বিকল্প হিসেবে গ্রহণ করেছিলো পোড়ামাটির মাধ্যমকে, আর অসাধারণ শৈল্পিক দক্ষতায় তৈরি করেছিলো কালোত্তীর্ণ সব ভাস্কর্য। অনেক ক্ষেত্রেই তা অতিক্রম করেছিল প্রস্তর ভাস্কর্যের শিল্প সুষমাকে। আর এ ঐতিহ্যের ধারাবাহিকতা পরবর্তী সময়ে লক্ষ করা যায় উত্তরবঙ্গে পাল যুগের এবং দেব, চন্দ্র আমলে দক্ষিণ-পূর্ব বঙ্গের পোড়ামাটির ফলকচিত্রে এবং খানিকটা ভিন্ন রুপে সুলতানি আমলের বাংলায়।
বাংলাদেশের একদিনের আন্তর্জাতিক ক্রিকেটারদের শতরানের তালিকা
ক্রিকেট খেলায় সেঞ্চুরি বুঝাতে একজন ব্যাটসম্যানের এক ইনিংসে ১০০ বা তদূর্ধ্ব রান সংগ্রহ করাকে বুঝায়। অক্টোবর, ২০১৬ সাল পর্যন্ত সর্বমোট ১৪জন বাংলাদেশী ক্রিকেটার একদিনের আন্তর্জাতিকে এ কৃতিত্ব অর্জন করেছেন।
মারিয়া চৌধুরী
মারিয়া চৌধুরী (জন্ম: ২০০০) হলেন একজন বাংলাদেশী মডেল ও অভিনেত্রী। কাজী হায়াতের ‘ইভটিজিং’ চলচ্চিত্রটির মাধ্যমে বড়পর্দায় তার অভিষেক হয়।
বাংলাদেশের উত্তরবঙ্গের গাইবান্ধার মেয়ে মারিয়া চৌধুরী বড় হয়েছেন ঢাকায়। মারিয়ার বাবা মজিদুল হক চৌধুরী (অবসরপ্রাপ্ত) সামরিক কর্মকর্তা, মা শারমিন চৌধুরী (গৃহিনী)। দুই ভাই-বোনের মাঝে ছোট মারিয়া চৌধুরী। ছোটবেলা থেকেই নাচতে পছন্দ করতেন। এর পর অভিনয়ের প্রতি তার আগ্রহ চলে আসে।
শিশুকিশোর বিষয়ক অনুষ্ঠান ‘শাপলা শালুক’ এবং ‘আনন্দ ভূবন’র উপস্থাপিকা হিসেবে ছুট পর্দায় হাজির হন মারিয়া চৌধুরী।
মারিয়া চৌধুরী ছোটবেলা থেকেই স্বপ্ন দেখতেন একজন ভালো অভিনেত্রী হওয়ার। বিজ্ঞাপন চিত্রে অভিনয় করেছেন মারিয়া চৌধুরী। এর পর ছোট পর্দা থেকে রূপালী পর্দায় অভিনয় শুরু করেন তিনি। চলচ্চিত্র নির্মাতা সোহানুর রহমান সোহানের ‘অবলা নারী-ওয়াও বেবি ওয়াও’ ছবিতে প্রধান চরিত্রে অভিনয় করছেন। তার অন্যান্য উল্লেখযোগ্য চলচ্চিত্রগুলো হল ‘ইভটিজিং’, ‘অসম প্রেম’, ‘অবলা নারী’।
ডেভিড ক্যাপেল
ডেভিড জন ক্যাপেল (; জন্ম: ৬ ফেব্রুয়ারি, ১৯৬৩) নর্দাম্পটনে জন্মগ্রহণকারী ইংল্যান্ডের সাবেক আন্তর্জাতিক ক্রিকেটার। বর্তমানে তিনি বাংলাদেশ ক্রিকেট দলের কোচের দায়িত্ব পালন করছেন। ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। ঘরোয়া প্রথম-শ্রেণীর কাউন্টি ক্রিকেটে নর্দাম্পটনশায়ারের সদস্য ছিলেন। ৬ ফুট দীর্ঘদেহী ও ‘ক্যাপস’ নামে পরিচিত ডেভিড ক্যাপেল ইস্টার্ন প্রভিন্সের পক্ষেও খেলেছেন।
দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিং করতেন। ক্রিকেট লেখক কলিন ব্যাটম্যানের মতে, ডেভিড ক্যাপেল দূর্ভাগ্যজনকভাবে অল-রাউন্ডার ইয়ান বোথামের শূন্যস্থান পূরণ করতে পারেননি।
১৯৮১ থেকে ২০০৩ সাল পর্যন্ত প্রথম-শ্রেণীর ক্রিকেটে অংশ নিয়ে ২৯.৬৮ গড়ে ১২,২০২ রান তোলেন। তন্মধ্যে ব্যক্তিগত সর্বোচ্চ করেন ১৭৫। এছাড়াও, ৩২.১৮ গড়ে ৫/৪৬ উইকেট সংগ্রহ করেন। সেরা বোলিং পরিসংখ্যান করেন ৭/৪৪।
ব্যাটসম্যান হিসেবে তিনি দ্বৈত ভূমিকায় অবতীর্ণ হন। ফলশ্রুতিতে তাঁকে নীচের সারিতে ব্যাটিং করতে হতো। ইংল্যান্ডের পক্ষে পনের টেস্ট ও তেইশটি একদিনের আন্তর্জাতিকে অংশ নিতে পেরেছেন। আন্তর্জাতিক ক্রিকেট অঙ্গনে উভয় স্তরের ক্রিকেটে তাঁর ব্যাটিং গড় ২০-এর নীচে ও বোলিং গড় ৫০ ঊর্ধ্ব ছিল। তাস্বত্ত্বেও ১৯৮৭-৮৮ মৌসুমে করাচীতে পাকিস্তানের বিপক্ষে ৯৮ তুলেছিলেন। কিন্তু পরবর্তী ২৫ ইনিংসে ১৩বার ৬ বা তার কম রান তুলেছিলেন। ১৯৮৯-৯০ মৌসুমে ভিভ রিচার্ডসকে তিনবার আউট করেছিলেন। পাশাপাশি গ্রাহাম গুচের নেতৃত্বাধীন ইংল্যান্ড দলের জ্যামাইকা টেস্ট জয়ী হওয়া খেলায় চারজন পেসারের একজনরূপে আবির্ভূত হয়েছিলেন।
২০০৬ সালে ক্রিকেট থেকে অবসর গ্রহণ করেন। ঐ বছরের শেষদিকে নর্দাম্পটনশায়ারে একটি একাডেমি প্রতিষ্ঠা করেন। নিজ কাউন্টি দলের প্রধান কোচ মনোনীত হন। দলটিকে তিনি ২০০৯ সালের টুয়েন্টি২০ ফাইনালে প্রথমবারের মতো উপনীত করতে প্রভূতঃ সহায়তা করেন। এরপর ২০১১ সালে কাউন্টি চ্যাম্পিয়নশীপে দলকে প্রথমবিভাগে উত্তরণ ঘটান। ২ জুলাই, ২০১২ তারিখে নর্দান্টস ক্রিকেট ঘোষণা করে যে, ক্যাপেল প্রধান কোচ/ম্যানেজার হিসেবে দল থেকে পদত্যাগ করেছেন। দ্বিতীয় একাদশের কোচ ডেভিড রিপলে তাঁর স্থলাভিষিক্ত হন। ২০১৩ সালে ক্যাপেলকে ইংল্যান্ড মহিলা দলের কোচ হিসেবে দায়িত্ব পান।
১৫ অক্টোবর, ২০১৬ তারিখে বিসিবি তাঁকে বাংলাদেশ মহিলা ক্রিকেট দলের প্রধান কোচরূপে চারমাসের জন্য নিযুক্ত করে। পরের মাসে থাইল্যান্ডে অনুষ্ঠিতব্য দলের এশিয়া কাপে অংশগ্রহণের লক্ষ্যে প্রশিক্ষণ শিবিরে যোগ দিবেন। সাবেক ভারতীয় ক্রিকেটার মমতা মাবেন, সাবেক শ্রীলঙ্কান পেস বোলার জনক গামাগে ও সাবেক অস্ট্রেলীয় উইকেট-কিপার-ব্যাটসম্যান শেন ডিৎজের পর চতুর্থ বিদেশী কোচ হিসেবে মনোনীত হলেন। ২০১৩ থেকে ২০১৫ সাল পর্যন্ত ইংল্যান্ড দলের সহকারী কোচের দায়িত্বে ছিলেন। ফেব্রুয়ারি, ২০১৭ সালে শ্রীলঙ্কায় অনুষ্ঠিতব্য মহিলা বিশ্বকাপ বাছাইপর্বে বাংলাদেশ দলের পাশে থাকবেন। ওডিআই মর্যাদা পাওয়ায় বাংলাদেশ ও আয়ারল্যান্ড স্বয়ংক্রিয়ভাবে দশ-জাতির প্রতিযোগিতায় অংশ নিবে। শীর্ষ চার দল জুন, ২০১৭ সালে ইংল্যান্ড ও ওয়েলসে অনুষ্ঠিতব্য প্রধান প্রতিযোগিতায় খেলার সুযোগ পাবে।
রোড কম্প্রিহেনসিভে অধ্যয়ন করেন তিনি। জেডি ক্যাপেল নামে তাঁর সন্তান রয়েছে।
বার দুয়ারী ঢিবি
বার দুয়ারী ঢিবি নেত্রকোনা জেলার কেন্দুয়া উপজেলায় অবস্থিত একটি প্রাচীন ঢিবি ও বাংলাদেশের সংরক্ষিত প্রত্নস্থল। এটি রোয়াইলবাড়ি দূর্গের ভেতর অবস্থিত।
রোয়াইলবাড়ি দূর্গ তথা বার দোয়ারী ঢিবির নির্মাণকাল সম্পর্কে সঠিক তথ্য পাওয়া যায় না তবে প্রত্নতত্ত্ববিদগণদের মধ্যে কেউ কেউ এটিকে সুলতানী আমলের স্থাপনা বলে মনে করেন। আবার কেউ কেউ এটিকে জনৈক কোন মুঘল জেনারেলের তৈরি স্থাপনা বলে মনে করেন। ৮০-এর দশকে আবিষ্কৃত এ স্থাপনাটি ১৯৮৭ সালে বাংলাদেশ প্রত্নতত্ত্ব অধিদপ্তর সংরক্ষিত পরাকীর্তি হিসেবে নথিভূক্ত করে।
বার দুয়ারী ঢিবিটি রোয়াইলবাড়ি দূর্গের সীমানা প্রাচীরের ভেতর দক্ষিণাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দূর্গের ভেতর খনন কার্য পরিচালনার সময় এটি আবিষ্কৃত হয়। খননের ফলে এখানে পাওয়া যায় একটি মসজিদের ধ্বংসাবশেষ।
যদিও খনন করে অবিষ্কৃত মসজিদটি ধ্বংস হয়ে গিয়েছে তবে এর ধ্বংসাবশেস দেখে প্রত্নতত্ত্ববিদগণ ধারণা করেন এটির আয়তন ছিল ৭৪‘´৪৬’। এছাড়াও এটাও ধারণা করা হয়ে থাকে যে, মসজিদটির পূর্ব
ও উত্তর দিকের দেয়ালে যথাক্রমে ৫টি ও ৩টি করে মোট ৮টি প্রবেশপথ ছিল। আরও অনুমান করা হয়, অন্যান্য মসজিদের মত পশ্চিম দেয়ালে তিনটি মেহরাব ছিল যার মধ্যে মাঝেরটি ছিল বড় আকৃতির। পুরো মসজিদের কাঠামোটি ২ সারিতে মোট আটটি পিলারের মাধ্যমে দাঁড় করানো ছিল।
পোড়ামাটি ও ইট, চুন সুড়কি দিয়ে তৈরি দেয়ালগুলোর পুরুত্ব সম্পর্কেও কিছু ধারণা পাওয়া যায়। এগুলো প্রায় ৩‘-৬’ থেকে ৩‘-৮’ প্রশ্বসত্ম এবং ৬‘´৬’ চওড়া ছিল বলে মনে করা হয়।
বুরুজ ঢিবি
বুরুজ ঢিবি নেত্রকোনা জেলার কেন্দুয়া উপজেলায় অবস্থিত একটি প্রাচীন ঢিবি ও বাংলাদেশের সংরক্ষিত প্রত্নস্থল। এটি রোয়াইলবাড়ি দূর্গের ভেতর অবস্থিত।
রোয়াইলবাড়ি দূর্গ তথা বুরুজ ঢিবির নির্মাণকাল সম্পর্কে সঠিক তথ্য পাওয়া যায় না তবে প্রত্নতত্ত্ববিদগণদের মধ্যে কেউ কেউ এটিকে সুলতানী আমলের স্থাপনা বলে মনে করেন। আবার কেউ কেউ এটিকে জনৈক কোন মুঘল জেনারেলের তৈরি স্থাপনা বলে মনে করেন। ৮০-এর দশকে আবিষ্কৃত এ স্থাপনাটি ১৯৮৭ সালে বাংলাদেশ প্রত্নতত্ত্ব অধিদপ্তর সংরক্ষিত পরাকীর্তি হিসেবে নথিভূক্ত করে।
বুরুজ ঢিবিটি রোয়াইলবাড়ি দূর্গের সীমানা প্রাচীরের ভেতর উত্তরাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দূর্গের ভেতর খনন কার্য পরিচালনার সময় এটি আবিষ্কৃত হয়। খননের ফলে এখানে পাওয়া যায় একটি ইমারতের ধ্বংসাবশেষ।
বুরুজ ঢিবি খননকালে এখানে যে ইমারতটি আবিষ্কৃত হয় সেটি দূর্গের ভূমি থেকে ২০ ফুট উঁচু ও এর আয়তন ৯৪‘´৬৯’। ইমারতটির উপরে উঠার জন্য এর অিভ্যন্তরে দক্ষিণ পাশে একটি সিঁড়ি রয়েছ। ইমারতের চূড়ায় দুটি কক্ষের ধ্বংসাবশেষ পাওয়া যায়। এই বুরুজ ঢিবি থেকেই দূর্গ প্রাচীর শুরু হয়েছে। এখানে খননের ফলে ইমারত ছাড়াও পাওয়া গিয়েছে মৃৎপাত্র, পোড়ামাটি ও রং করা ইটের ধ্বংসাবশেষ।
জোডিয়াক (চলচ্চিত্র)
জোডিয়াক () হচ্ছে ২০০৭ সালে মুক্তিপ্রাপ্ত ডেভিড ফিঞ্চার পরিচালিত একটি আমেরিকান রহস্য ও থ্রিলারধর্মী চলচ্চিত্র। বক্স অফিসে মুখ থুবড়ে পড়লেও চলচ্চিত্রবোদ্ধারা একে ডেভিড ফিঞ্চারের অনবদ্য কাজ মানেন।
তিন ধরনের পেশার তিনজন ব্যক্তি, কিন্তু তাদের উদ্দেশ্য একটাই। রবার্ট গ্রেস্মিথ (জেক জিলেনহ্যাল) পেশায় একজন কার্টুনিস্ট, অন্যজন ডেভিড টস্কি (মার্ক রাফেলো) হল একজন গোয়েন্দা বিভাগের পুলিস অফিসার এবং পল এভ্যারি (রবার্ট ডাউনি জুনিয়র) হলেন একজন ক্রাইম প্রতিবেদক। এই তিনজনকে ঘিরেই নির্মাণ করা হয়েছে ডেভিড ফিঞ্চারের চলচ্চিত্র জোডিয়াক। চলচ্চিত্রের কাহিনীটি নেয়া হয়েছে রচয়িতা রবার্ট গ্রেস্মিথের লিখিত 'একি' নামক বই থেকে। এ চলচ্চিত্রটি একটি সত্য ঘটনাকে কেন্দ্র করে তৈরি করা হয়েছে।
১৯৬০ এর শেষে ও ১৯৭০ এর শুরুর দিকে জুদিয়াক নামে এক সিরিয়াল কিলার ছিল। এর আরম্ভ ১৯৬৮ সালে আমেরিকার সান ফ্রান্সিস্কো উপসাগারীয় এলাকার ভ্যালেও নামক শহরে। ১৯৬০ দশকের গ্রীষ্মের এক রাতে একজন বিবাহিত মেয়ে এবং তার সঙ্গীকে নিয়ে লাভার্স লেন এ যায়। তারা হটাত লক্ষ্য করল যে একটি গাড়ি তাদেরকে অনেক সময় ধরে অনুসরণ করছে। গাড়িটিকে দেখে খুব আতঙ্কিত হলেও মেয়েটি ছেলেটিকে কিছু করতে বারণ করে। সেই গাড়িতেই খুনি ছিল, যার গুলিতে মেয়েটি হত্যা হয়, ছেলেটি খুনির হাত থেকে কোনভাবে বেঁচে যায়। কে অথবা কারা কি-কারণেই বা তাদের হত্যা করা হলো তার কারণ কেউ জানতে পারলো না। মাত্র একমাস পর ক্রাইম প্রতিবেদক পল এভ্যারির নামে পত্রিকা অফিস থেকে একটি অজানা চিঠি এলো। চিঠির খাম খুলে পড়ার সময় 'পল' অনেকটা ভয় পেয়ে গেলেন, কারণ চিঠিটি সাংকেতিক ভাষায় লিখা ছিল এবং তা পাঠিয়েছে জুদিয়াক নামের যেকোনো একজন ব্যক্তি, যিনি নিজেকে খুনি হিসেবে দাবি করছেন।
বেশ কিছুদিন পরে নাপা নামের অঞ্চলে আরো একটি প্রেমিক-প্রেমিকার ওপর হামলা হয়। তাদেরকে নির্মম ভাবে ছুরি দিয়ে কোপানো হয়েছে। আগের খুনের মত আবারো ছেলে-মেয়ের মধ্যে মেয়েটি মৃত্যুবরণ করলেও ছেলেটি বেঁচে ফিরে। দ্বিতীয়বারের মত আরেকটি চিঠি আসে জোডিয়াক নামের ব্যক্তির কাছ থেকে। ধীরে ধীরে জোডিয়াক নামটি আতংকে ঘিরে যায় আমেরিকার ভিন্ন-ভিন্ন শহরে।
যেসব স্থানে খুনগুলো হয়েছিল ওইসব এলাকার পুলিশ নিজ নিজ দায়িত্বে তদন্তের কাজে হাত দেয়। খুনের রহস্য খোঁজ করার দায়িত্ব পায় পুলিস অফিসার ডেভিড টস্কি। এক এলাকার সাথে অন্য এলাকার যোগাযোগ কোনভাবেই গঠনমূলক হয় না। রহস্যের মূল কাহিনী খুজতে উঠে পড়ে লাগেন পুলিস অফিসার। আর সেজন্য তাকে যেখান থেকেই হোক খুঁজে বের করতে হবে খুনিকে। কিন্তু কিভাবে? অন্যদিকে, ক্রনিকল পত্রিকা এর ক্রাইম প্রতিবেদক পল এভ্যারির নামে আবারো আরেকটি জোডিয়াকের চিঠি পান হুমকিভরা। এতে তিনি আরো ভয় পেয়ে যান। কর্মগত কারণেই ঘটনার সাথে গভীরভাবে জড়িত ছিলেন তিনি, কিন্তু খুনিকে খুঁজে বের করতে তারও ইচ্ছে হয়। সে একজন ক্রাইম প্রতিবেদক, কিন্তু তিনি কিভাবে পারবে একজন সিরিয়াল খুনিকে খুঁজে বের করতে? অপরদিকে একই পত্রিকার রাজনৈতিক কার্টুনিস্ট রবার্ট গ্রেস্মিথ। কেইসটি এর সাথে তার কোন প্রকার সম্বন্ধই নেই। পত্রিকা দপ্তরে কেইসটি নিয়ে আলাপ-আলোচনা শুএ তিনি কিরকম যেন আগ্রহী হয়ে ওঠেন কিন্তু নিজের ইচ্ছাকে লুকিয়ে রাখতে হয় নিজের কর্মজীবনের জন্য। তবে ধাঁধার উত্তর খুঁজতে যে ব্যক্তি উৎসাহী অনুভূতি করে, তিনি এরকম একটি রহস্যের খোঁজে কিভাবে থেমে থাকবেন? তাই জোডিয়াককে খুঁজে বের করার জন্য তিনি একসময় সবকিছু ভুলে উত্তেজিত হয়ে পরে।
ফিফা অনূর্ধ্ব-২০ মহিলা বিশ্বকাপ
ফিফা অনূর্ধ্ব-২০ মহিলা বিশ্বকাপ (পূর্বে ফিফা অনূর্ধ্ব-২০ মহিলা বিশ্বচ্যাম্পিয়নশিপ নামে পরিচিত ছিল) হল একটি মহিলাদের আন্তর্জাতিক অ্যাসোসিয়েশন ফুটবল প্রতিযোগিতা, যা ফিফা কর্তৃক প্রতি দুই বছর পরপর জাতীয় অনূর্ধ্ব ২০ মহিলা ফুটবল দলসমূহের জন্য আয়োজিত হয়। প্রতিযোগিতাটি ২০০২ সালে ফিফা অনূর্ধ্ব-১৯ মহিলা বিশ্বচ্যাম্পিয়নশিপ নামে শুরু হয়েছিল এবং তখন বয়স সীমা ছিল অনূর্ধ্ব ১৯ বছর। ২০০৬ সালে বয়স সীমা ২০ এ উন্নিত করা হয় এবং ২০০৮ সালে ফিফার অন্যান্য প্রতিযোগিতার মত এর নামও ফিফা বিশ্বকাপ করা হয়।
যুব পর্যায়ে প্রথম মহিলা বিশ্বচ্যাম্পিয়নশিপ ২০০২ ফিফা অনূর্ধ্ব-১৯ মহিলা বিশ্বচ্যাম্পিয়নশিপ হিসাবে কানাডায় অনুষ্ঠিত হয়, যাতে বয়সের সীমা নির্ধারণ করা হয়েছিল ১৯ বছর। সেই আসরের ফাইনাল এডমন্টনের কমনওয়েলথ স্টেডিয়ামে অনুষ্ঠিত হয়। ফাইনালে যুক্তরাষ্ট্র কানাডাকে ০ - ১ গোলে পরাজিত করে প্রথম শিরোপা জয়ের রেকর্ড করে।
চুড়ান্ত লড়াইয়ের জন্য যোগ্য দল নির্বাচনে পরিচালিত ৬টি আঞ্চলিক প্রতিযোগিতা:
আজু গোঁসাই
আজু গোঁসাই (আনুমানিক খ্রিস্টীয় ১৮শ শতাব্দী) ছিলেন একজন বাঙালি কবি। তিনি শাক্ত কবি রামপ্রসাদ সেনের গানের প্যারোডি রচনার জন্য পরিচিত ছিলেন। আজু গোঁসাইয়ের সাহিত্যকর্ম ছাড়া তাঁর সম্পর্কে বিশেষ কিছুই জানা যায় না। এমনকি এও জানা যায় না যে, তাঁর প্রকৃত নাম কী ছিল। অনুমান করা হয় তাঁর প্রকৃত নাম ছিল অযোধ্যানাথ বা অযোধ্যারাম গোস্বামী। যোগেন্দ্রনাথ গুপ্তের অনুমান, তাঁর প্রকৃত নাম ছিল সম্ভবত অজয় গোস্বামী বা অচ্যুত গোস্বামী বা রাজচন্দ্র গোস্বামী।
আজু গোঁসাই ছিলেন একজন বৈষ্ণব কবি। তিনি অধুনা ভারতের পশ্চিমবঙ্গ রাজ্যের উত্তর চব্বিশ পরগনা জেলার অন্তর্গত হালিশহরে বাস করতেন। তাঁর বাবার নাম ছিল রামরাম গোঁসাই।
আজু গোঁসাই শুধুমাত্র রামপ্রসাদ সেনের সমসাময়িক কবিই ছিলেন না, দুজনে একই গ্রামে বাস করতেন। আজু গোঁসাই রামপ্রসাদের গানের প্যারোডি রচনা করে মজা পেতেন। ফলে অনেক সময় উভয়ের মধ্যে ‘দ্বন্দ্ব’ (এক প্রকার ঐতিহ্যবাহী সাংগীতিক বিতর্ক) লেগে যেত। জানা যায় যে, নদিয়ার রাজা কৃষ্ণচন্দ্র রায় যখনই হালিশহরে আসতেন, তখনই এই ধরনের দ্বন্দ্ব উপভোগ করতেন। গোপাল ভাঁড়ের একাধিক গল্পে আজু গোঁসাইএর উল্লেখ পাওয়া যায়।
আজু গোঁসাইয়ের কয়েকটি বিখ্যাত গান হল "কেন মন বেড়াতে যাবি", "ডুবিস নে মন ঘড়ি ঘড়ি", "এ সংসার রসের কুটি" ও "সাধ্য কি তোর কালী খাবি"। এগুলি রামপ্রসাদের যথাক্রমে "আয় মন বেড়াতে যাবি", "ডুব দে রে মন কালী বলে", "এ সংসার ধোঁকার টাটি" ও "এবার কালী তোমায় খাবি" গানগুলির প্যারোডি।
মুম্বই-পুনে এক্সপ্রেসওয়ে
মুম্বাই-পুনে এক্সপ্রেসওয়ে ২০০২ সালে চালু হয়। এটি ভারতের প্রথম ৬ লেনের সড়ক। এটি মহারাষ্ট্রের রাজধানী তথা ভারতের অর্থনৈতিক রাজধানীর সঙ্গে মহারাষ্ট্রের আর এক মহানগর ও শিক্ষাকেন্দ্রকে যুক্ত করেছে। এই এক্সপ্রেসওয়েতে দিনে ৪৩,০০০ টি গাড়ি চলাচল করে। এটি ভারতের একটি ব্যস্ততম সড়ক। এই এক্সপ্রেসওয়ে এনএইচ ৪ এর অংশ।
এই এক্সপ্রেসওয়েটি নির্মাণ করেছে মহারাষ্ট্র রাজ্য সড়ক উন্নয়ন পর্ষদ। ৯৪.৫ কিলোমিটার এর এক্সপ্রেসওয়েটি নির্মাণে খরচ হয়েছে টাকা। এই সড়কে মোট ৬ টি সুড়ঙ্গ পথ রয়েছে। এর মধ্যে সবচেয়ে দীর্ঘটি ১কিলোমিটার এর বেশি।
সাত মঠ
সাত মঠ বাংলাদেশের ফেনীর ছাগলনাইয়া উপজেলার একটি প্রাচীন মঠ। এটি বাংলাদেশ প্রত্নতাত্ত্বিক অধিদপ্তর এর তালিকাভুক্ত একটি ঐতিহাসিক স্থাপনা।
এটি ফেনী জেলার ছাগলনাইয়া উপজেলা শহরের পশ্চিমে বাঁশপাড়ায় অবস্থিত। এটি আট একর জায়গার উপর প্রতিষ্ঠিত।
ছাগলনাইয়ার হিন্দু জমিদার বিনোদ বিহারির বাড়িটি আট একর জায়গাজুড়ে নির্মিত। বর্তমান উপজেলা শহরের বাঁশপাড়ায় এর অবস্থান। বাড়ির পাশে রয়েছে সাতটি চিতা মন্দির। এজন্য এর নাম সাত মন্দির বাড়ি বা রাজবাড়ি বা সাত মঠ হিসেবে পরিচিত পেয়েছে। ১৯৪৮ সালের দিকে জমিদার বিনোদ বিহারি কলকাতা চলে যান। বাড়িটি রেখেই তিনি চলে যান। বর্তমানে স্থানীয় বাসিন্দারা এখানে বসবাস করেন। এটি ফেনী জেলার প্রাচীন একটি মন্দির বা মঠ।
অরপ্যাড মিকলোস
অরপ্যাড মিকলোস (জন্ম পিটার কোজমা, ১১ সেপ্টেম্বর ১৯৬৭ – ৩ ফেব্রুয়ারি ২০১৩) ছিলেন বিভিন্ন ছদ্মনামে পুরুষ-সমকামী ও বিষমকামী পর্নোগ্রাফিক চলচ্চিত্রে অভিনয়কারী হাঙ্গেরিয়ান পর্নোগ্রাফি অভিনেতা।
মিকলোস হাঙ্গেরির বুদাপেস্টে জন্মগ্রহণ করেন। পর্ন অভিনেতা হওয়ার আগে তিনি ছিলেন একজন কেমিক্যাল ইঞ্জিনিয়ার। তিনি শেষদিকে নিউ ইয়র্ক সিটিতে থাকতেন। সেখানে তিনি এসকর্ট হিসেবে কাজ করতেন।
মিকলোস জন রুথারফোর্ড, জেরি ডগলাস, ক্রিস্টেন জোর্ন ও চি চি লারুইয়ের পরিচালিত চলচ্চিত্রে অভিনয় করেছেন। পরিচালক হার্ভে হ্যান্ডসামের পরিচালনায় একটি ইউরোপীয় চলচ্চিত্রে তিনি "ফ্র্যাঙ্কোইস ক্যাগিলো" নামে অভিনয় করেন। "বালকরুজ পার্ট ওয়ান" চলচ্চিত্রে অভিনয় করে মিকলোস একটি "গ্র্যাবি" পুরস্কার ও একটি গেভিএন পুরস্কার পান। মিকলোস তাঁর ভিডিওগুলিতে শুধুমাত্র টপভূমিকাই পালন করতেন। তবে কখনও কখনও বটম হিসেবে মুখরতিও করেছেন। ২০০৯ সালের অগস্ট মাসে স্ট্রেট গাইজ ফর গে আইজ সাইটের জন্য তাঁর প্রথম বিষমকামী চলচ্চিত্রটি মুক্তি পায়। ২০১০ সালের জুন মাসে মিকলোসকে আমেরিকান অ্যাপারেলে "বাট" পত্রিকার বিচ টাওয়েল বিক্রির অনুষ্ঠানে অংশীদার হওয়ার জন্য বেছে নেওয়া হয়। প্রত্যেকটি তোয়ালে বিক্রির অর্থের কিছু অংশ এলজিবিটিকিউ যুবক-যুবতীদের গৃহ ও পরিষেবা দানের জন্য নির্মিত নিউ ইয়র্ক সিটি-ভিত্তিক সংস্থা আলি ফর্নি সেন্টারকে দান করা হয়।
"আনজিপড্‌" পত্রিকায় সেপ্টেম্বর ২০০৭ সংখ্যায় তাঁকে নিয়ে ফিচার প্রকাশিত হয়। ২০১২ সালের জানুয়ারি মাসে মিকলোস "হুড" গানটির মিউজিক ভিডিওতে শিল্পী পারফিউম জিনিয়াসের সঙ্গে অভিনয় করেন।২০১৩ সালের ৩ ফেব্রুয়ারি মিকলোসের লোয়ার ইস্ট সাইড, নিউ ইয়র্ক সিটি অ্যাপার্টমেন্টে তাঁকে মৃত অবস্থায় পাওয়া যায়। মৃত্যুকালে তাঁর বয়স হয়েছিল ৪৫। জানা যায়, ইচ্ছাকৃতভাবে অতিরিক্ত মাত্রায় ড্রাগ সেবনের জন্য এই মৃত্যু ঘটেছে। সেখানে একটি সুইসাইড নোট পাওয়া যায়। সেই নোটে তাঁকে স্মরণ করার জন্য তিনি তাঁর বন্ধুদের শুভেচ্ছা জানান।
দীর্ঘকালীন অবসাদকেই এই আত্মহত্যার কারণ বলে মনে করা হয়। মিকলোসের বন্ধু তথা নিউ ইয়র্কের লেখক র‍্যান্ডেল লিঞ্চ লিখেছেন, “পুরুষ-সমকামী সমাজে তিনি খুব কর্মঠ ব্যক্তি ছিলেন। আমি বলব তিনি সুখী ছিলেন না। কিন্তু তিনি সেটা প্রকাশও করতেন না। তিনি সহজে ভেঙে পড়তেন না। আমি জানতাম, তিনি অবসাদগ্রস্থ ছিলেন। কিন্তু সেটা কতটা মারাত্মক ছিল, তা বুঝতে পারিনি। কারণ নিজের আবেগ নিয়ে তিনি বিশেষ কথা বলতেন না।”
হুড (২০১২) (শিল্পী পারফিউম জিনিয়াস, উইনস্টন এইচ. কেস পরিচালিত)
ভিমের পান্টি
ভিমের পান্টি নওগাঁ জেলার ধামইরহাট উপজেলায় অবস্থিত প্রাচীন একটি স্তম্ভ ও সংরক্ষিত পরাকীর্তি। এটি উপজেলার জাহানপুর ইউনিয়নে অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
১৭শ শতকের কোন একসময় জাহানপুর ইউনিয়নের আশেপাশে বেশ কিছু মন্দির ও অন্য স্থাপনার অস্তিত্ত্ব পাওয়া গিয়েছিল। তবে সেগুলো কে বা কারা তৈরি করেছিলেন সে ব্যাপারে কোন সঠিক তথ্য পাওয়া যায় না। জনশ্রুতি অনুসারে, বীরেশ্বর-ব্রহ্মচারী নামক একজন সাধক এখানে এসে বসবাস শুরু করেন ও তিনি বেশ কয়েকটি ঢিবি পরিষ্কার করেন। অনেক স্থাপনাই বর্তমানে খুঁজে পাওয়া যায় না তবে ১৯৭৮ সালের দিকে একটি স্থানে কালো পাথরের তৈরি একটি মূর্তি পাওয়া যায়। বীরেশ্বর-ব্রহ্মচারী কোন একটি ঢিরি উপর উক্ত মূর্তিটি স্থাপন করেছিলেন বলে জানা যায়।
ঢিবির পাশেই একটি ভাঙ্গা দেয়াল ছিল বলে ধারণা করা হয়। দেয়ালে উত্তরাংশে বর্তমানে ফসলি জমির মাঝে একটি কালো পাথরের লম্বা খন্ড হেলানোভাবে রয়েছে, সেটিই ভিমের পান্টি নামে পরিচিত।
ভিমের পান্টি পাথরের লম্বা খন্ডটি বীরেশ্বর-ব্রহ্মচারী ঢিবি থেকে দক্ষিণে ৮১ দূরত্বে অবস্থিত। মসৃণ এ খন্ডটির ৩.৭৯ মিটার উঁচু ও গোড়ার দিকে এর ব্যাস ১.৮০ মিটার। পূর্বে এই খন্ডটির মাথায় একটি পাখির মূর্তি বসানো ছিল। বজ্রপাতের ফলে মূর্তিটি উপর থেকে ভেঙ্গে গিয়েছিল।
ভিমের পান্টির উপরেরদিকে সংস্কৃত ভাষার কিছু পংক্তি রয়েছে। প্রত্নতত্ত্ববিদগণদের মতে, পাল সাম্রাজ্যের নারায়ন পালের মন্ত্রী ভটুগুরুভ এই পাথর খন্ডটি স্থাপন করেন।